text:
Dzove
Dzove (alo Yanuar) enye ɣleti gbãtɔ le fea me le Gregoria ɣletigbalẽa me. Ŋkeke blaetɔ-vɔ-ɖeka ye le ɣletia me. Le ɣleti siame la, pepi dona eye gbewo hã bina dzo.
Le blema ŋɔli la, Romatɔwo xɔese be Ianus nye mawu na agbowo, ʋɔtruwo, gɔmedzedzewo kple nuwuwuwo. Le esiata la, wotsɔ ŋkɔ na ɣleti gbãtɔ le fea me be Ianuarius si tso ianua si nye ʋɔtru le Latingbe me.
Tedoxe enye ɣleti gbãtɔ le blema ŋɔli gake tso fe 153 BC la, Romatɔwo trɔe, eye Dzove va zu ɣleti gbãtɔ.
Ŋkeke tɔxewo le Dzove meTrɔ trɔ
- 1789 - Wotia Amerika dukplɔla gbãtɔ.
- 1946 - United Nations wɔ wofe takpekpe gbãtɔ le London.
MɔkekewoTrɔ trɔ
- Ƒe yeye Ŋkeke - Dzove fe ŋkeke gbãtɔ
- Martin Luther King Ŋkeke le United States - Dzoɖagbe etɔ̃lia
- Australia Ŋkeke le Australia - Dzove 26
- Republic Ŋkeke le India - Dzove 26
Nu bubuwoTrɔ trɔ
- Ɣleti sia fe sefofo tɔxewo wonye "carnation" kple "snowdrop" le Eŋlisigbe me.
- Dzove fe kpe xɔasi enye kpe si woyɔna le Eŋlisigbe me be garnet.


c: text/html

text:
ENUKPLAKPLA NYƆTA 40
“Kpɔ enu ciwo yí wo sɔ do ashi nɔ eo ji”
“Timɔte, kpɔ enu ciwo yí wo sɔ do ashi nɔ eo ji.”—1 TIM. 6:20.
EHAJIJI 29 Míanɔ Agbe Wòasɔ Kple Míafe Ŋkɔ La
SUSU VEVI LƆa
1-2. Sɔ koɖo 1 Timɔte 6:20 ɖe, nyi wosɔ ɖo Timɔte gbɔɔ?
BLAŊBLAŊ Ɔ, mìsɔnɔ mìwo nuveviwo danɔdo mɛbuwo gbɔ, nɔ woale bu nɔ wo nɔ mì. Le kpɔwɛ mɛ, mìtɛnŋ sɔ mìwo ho dado ehodadoxu. Mìwɛni ahan, ɖo mìdejinɔ mɔ eho lɔ abu alo woafi nɔ mì o. Ecɛ na mìkpɔ gɔnmɛsese ci yí le enu ci mìkpɔ mɔ yɛle veviɖe sɔsɔ ɖo mɛbu gbɔ nu.
2 Hlɛn 1 Timɔte 6:20. Apotru Pɔlu ɖo ŋwi nɔ Timɔte mɔ, yɛxɔ enuvevi ɖeka ci yí nyi enujejeshi adodwitɔ ci yí kudo tamɛ ci Mawu ɖo do agbetɔwo nu. Wogbena mɔnukpɔkpɔ Timɔte nɔ ‘awa edɔ ci yí nyi Eŋɛnywi dodo.’ (2 Tim. 4:2, 5) Pɔlu do ŋsɛn Timɔte mɔ yɛ le kpɔ enu ci wosɔ ɖo gbɔ ji. Shigbe Timɔte nɛɔ, enuveviwo yí wosɔ ɖo mì gbɔ. Nyiwo yɔɔ? Yí nyi yí taɖo mìɖo aglɔn ta nɔ enuvevi ciwo Yehowa na mìɔ?
NYƆNƆNWI VEVI CIWO WOSƆ ÐO MÌ GBƆ
3-4. Susu ɖewo ciwo yí taɖo Bibla mɛ nynɔnwiwo le veviɖeɔ?
3 Yehowa wa xomɛvu nɔ mì yí na mìjeshi nyɔnɔnwi vevi ciwo yí le Nyɔ, Bibla mɛ adodwimɛtɔ. Nyɔnɔnwi cɛwo le veviɖe, ɖo wokplanɔ lé mìawɛ anɔ ecakaka nywi mɛ koɖo Yehowa yí gbedre enu ci yí ana mìakpɔ jijɔ adodwitɔ le agbemɛ. Nɔ mìlɔn do nyɔnɔnwi cɛwo ji yí nɔnɔ agbe esɔnɔ koɖo woɔ, mìdagbenyi hwashi nɔ ŋsukankan nukplakplawo koɖo agbe dɔndɔn nɔnɔ o.—1 Kor. 6:9-11.
4 Susu bu ci yí taɖo nyɔnɔnwi ciwo yí le Bibla mɛ le veviɖe yí nyi mɔ, Yehowa ɖenɔ wo mɛ nɔ mɛ ciwo ɖekɛ yí sɔnɔ wowoɖekiwo hwe, “mɛ ciwo shi yí eji nɔnɔmɛ nywi le.” (Edɔ. 13:48, NWT) Mɛ cɛwo lɔnnɔ do ji mɔ, hwashi egbejinɔtɔ koɖo ŋɖɛnyatɔ lɔ yí kplanɔ nu mì so Bibla mɛ le egbɛmɛ. (Mt. 11:25; 24:45) Nɔ wodekpedo mì nuɔ, mìdatɛnŋ amɔŋje Bibla mɛ o, yí ŋɖe dele veviɖe wu yi gɔnmɛsese o.—Elo. 3:13, 15.
5. Nyi yí Yehowa gbesɔ ɖo mì gbɔɔ?
5 Yehowa gbena mɔnukpɔkpɔ mì nɔ mìakpla nu mɛbuwo so nyɔnɔnwi ci yí kudo yɛŋtɔ koɖo yi tamɛɖoɖowo nu. (Mt. 24:14) Ŋɛdu ci mìdrakɔ le veviɖe sugbɔ, ɖo ekpenɔdo amɛwo nu yí wovanyinɔ Yehowa xomumɛtɔ yí gbenanɔ mɔnukpɔkpɔ wo nɔ woakpɔ agbe mavɔ. (1 Tim. 4:16) Nɔ hwɛɖeka alo sugbɔ yí mìtɛnŋ wakɔ le kunuɖeɖedɔ lɔ mɛ can ɔ, mìdokɔ alɔ edɔ vevitɔ ci wowakɔ le egbɛmɛ. (1 Tim. 2:3, 4) Bubu yí enyi nɔ mì mɔ mìwakɔ dɔ koɖo Mawu!—1 Cor. 3:9.
LE ENU CI WONA EO GOGUIÐE!
6. Nyi yí jɔ do mɛɖewo ji, ci womi zanŋte nɔnɔɔ?
6 Le Timɔte hwenuɔ, Kristotɔ ɖewo dedo bubu mɔnukpɔkpɔ ci yí nyi mɔ, woanyi edɔwadoɖekɛtɔwo koɖo Mawu nu o. Dema tashi mɔnukpɔkpɔ ci yí hun ni yí ewanɔ dɔ koɖo Pɔlu, ɖo élɔn xexe lɔ. (2 Tim. 4:10) Ewa shigbe mɔ, Fiӡelu koɖo Hɛrmoӡeni tashi sumɔsumɔdɔ lɔ hannɛ, ɖo wovɔnvɔn mɔ woavatre fun nɔ yewo shigbe Pɔlu nɛ. (2 Tim. 1:15) Imene, Alɛsaŋdri koɖo Fileto trɔ xɔsegbetɔwo yí so gbeɖe Yehowa ɖɛ. (1 Tim. 1:19, 20; 2 Tim. 2:16-18) Ewa shigbe mɔ, mɛ cɛwo pleŋ lɔn Yehowa sa nɛ, vɔ wovami tamɛ bubu kpɔ so enuvevi ciwo wona wo nu.
7. Ayemɔ ciwo Satana zannɔ mɔ yeasɔ ble mìɔ?
7 Lé Satana teteɛkpɔ mɔ yeana mìatashi enuvevi ciwo Yehowa na mì doɔ? Do jeshi Satana yemɔ ɖewo. Étonɔ tele, video, ɛtɛnɛti koɖo wema mɛ nuwo ji koɖo susu mɔ, yeana mìatɔ tamɛ bubu kpɔ yí awa enu ci yí adɔn mì ti le nyɔnɔnwi lɔ mɛ vivivi. Étenɔkpɔ mɔ yeado vɔnvɔn nɔ mì to enyɔ ci mìwo kpenawo nunɔ alo yumɛcici ji nɔ mìami eŋɛnywi lɔ dradra. Égbejenɔ agbla mɔ yeable mì nɔ mìaɖo to “enu ci [xɔsegbetɔwo] yɔ mɔ ‘enunyanya,’ vɔ de é yí yɔ nyao o” ji, nɔ mìaso le nyɔnɔnwi lɔ mɛ.—1 Tim. 6:20, 21.
8. Nyi èkpla so enu ci yí jɔ do nɔviŋsu Daniel ji mɛɔ?
8 Nɔ mìdenya wawaɔ, mìtɛnŋ tɔ nyɔnɔnwi lɔ tatashi vivivi. Mìakpɔ enu ci yí jɔ do Danielb ci yí lɔnnɔ munumumu le video ji. Éɖe mɛ mɔ: “Ŋtɔ munu mumu le video ji ci ŋɖo exwe amɛwo han. Le tɔtɔmɛɔ, ŋmunɔ munu ciwo yí nyɔ le video ji. Vɔ viviviɔ, ŋvatɔ munu mumu ciwo mɛ tamɛsɛn koɖo gbɔngbɔnyɔyɔ nuwawawo le.” Le yiyimɛɔ, ézannɔ gaxoxo 15 han ŋkeŋke yí sɔ munɔ munu le video ji. Daniel nu mɔ: “Ŋnya le nyɛɖeki mɛ mɔ, munumumu video ciwo yí ŋzannɔ koɖo gaxoxo sugbɔ ci ŋzannɔ do wo nu tekɔŋ yi azɔge le Yehowa gbɔ. Vɔ ŋnu nɔ nyɛɖeki mɔ, Bibla mɛ gɔnmɛɖosewo dekanŋ o.” Eyi taɖo nɔ mìdenya wawaɔ, munumumu atɛnŋ ana mìatɔ nyɔnɔnwi lɔ tatashi fafɛɖe. Nɔ evajɔ ahan ɔ, mìatɛnŋ asɔ enuvevi ciwo Yehowa na mì sɔ bu.
LÉ MÌAWƐ ALE NYƆNƆNWI LƆ GOGUIÐE
9. Shigbe lé 1 Timɔte 1:18, 19 nui nɛ ɖe, mi yí Pɔlu sɔ Timɔte sɔ koɖoɔ?
9 Hlɛn 1 Timɔte 1:18, 19. Pɔlu sɔ Timɔte sɔ koɖo ahwawatɔ yí do ŋsɛn yi mɔ, yi le kpɔtɔ “a wa ahwa nywi lɔ.” Denyi ŋcilanmɛ hwa yɔ o, vɔ gbɔngbɔnmɛtɔ yɔ. Emɔ ciwo ji Kristotɔwo le shigbe ahwawatɔ ciwo yí le ahwagbemɛ nɛɔ? Ci mìnyi Kristo hwawatɔwo ɖe, nɔnɔmɛ ciwo mɛ mìɖo aje agbla ayikɔ ŋkɔ leɔ? Mína mìakpɔ enu amatɔn ciwo yí mìatɛnŋ akpla le Pɔlu kpɔwɛ lɔ mɛ. Nukplamu lɔwo atɛnŋ akpedo mì nu mìale nyɔnɔnwi lɔ goguiɖe.
10. Nyi yí nyi amɛɖekisɔsɔna Mawuɔ, yí nyi yí taɖo mìӡin ɔ?
10 Do ŋsɛn lé èsɔ eoɖeki jo nɔ Mawu do. Ahwawatɔ nywi nyinɔ egbejinɔtɔ. Éwanɔ ahwa sɛnsinɖe yí asɔ glɔn ta nɔ mɛ ci elɔn alo enu ci yí le veviɖe ni. Pɔlu do ŋsɛn Timɔte mɔ yi le sɔ yiɖeki na Mawu doji, yi gɔnmɛ yí nyi mɔ ále do Mawu nu le egbejinɔnɔ mɛ. (1 Tim. 4:7) Nɔ mìlɔn Mawu sugbɔɔ, mìajinɔ veviɖe mɔ mìale nyɔnɔnwi lɔ goguiɖe.—1 Tim. 4:8-10; 6:6.
11. Nyi yí taɖo mìɖo ana kpla mìwoɖekiwoɔ?
11 Nanɔ kpla eoɖeki. Ahwawatɔ ɖo ana kpla yíɖeki nɔ éji mɔ yeakpɔtɔ ale gbesɔsɔ nɔ ahwawawa. Timɔte kpɔtɔ sɛnŋ le gbɔngbɔnmɛ, ɖo éwa do Pɔlu nukplamu ji yí shi nɔ droamu vwinwo yí je agbla ɖo nɔnɔmɛ nywiwo yí do ha koɖo yi kpena xɔsetɔwo. (2 Tim. 2:22) Éɖo ana kpla yiɖeki gbɔxwe awɛ. Mìɖo ana kpla mìwoɖekiwo gbɔxwe aɖu ahwa ci mìwakɔ koɖo droamu vwinwo ji. (Rɔm. 7:21-25) Gbesɔ kpe niɔ, mìɖo ana kpla mìwoɖekiwo gbɔxwe akpɔtɔ asɔnɔ adɛn xoxuiwo kɔŋgbe yí aɖo adɛn nywiwo. (Efe. 4:22, 24) Yí nɔ mìwa dɔ yí enu ci kɔ nɔ mì le fiɛfimɛɔ, etɛnŋ ӡan mɔ mìado ŋsɛn mìwoɖekiwo gbɔxwe ayi bɔbɔ.—Ebre. 10:24, 25.
12. Emɔ ciwo ji mìatɛnŋ azannɔ Bibla le yí anyɔ dojiɔ?
12 Ahwawatɔ ɖo akpla lé azan yi hwawanuwo do nywiɖe. Gbɔxwe abiɔ, éɖo ananɔ kpla yiɖeki gashiagamɛ. Ahanke mìɖo abi le Mawu nyɔ lɔ zanzan nywiɖe mɛ nɛ. (2 Tim. 2:15) Le mìwo bɔbɔwo mɛɔ, mìatɛnŋ akpla enu ciwo yí ana mìabi. Vɔ nɔ mìji mɔ mìana kankandoji amɛwo mɔ Bibla mɛ nyɔnɔnwiwo le veviɖe nyaoɔ, mìɖo akplanɔ Bibla lɔ blaŋblaŋ. Mìɖo azan Mawu Nyɔ lɔ keŋ asɔ do ŋsɛn mìwo xɔse. Yi gɔnmɛ yí nyi mɔ mìdahlɛnnɔ Bibla kpoŋ anyi evɔ o. Ele veviɖe mɔ mìabunɔ tamɛ kpɔ so enu ci mìhlɛn nu yí aji nu gɔnmɛ kpɔ so nu le mìwo wemawo mɛ. Ecɛ ana mìamɔŋje enu lɔ mɛ nywiɖe yí anya lé mìazan Enuŋwlɛŋwlɛ lɔwo do. (1 Tim. 4:13-15) Eyi mìale gbesɔsɔ yí azan Mawu Nyɔ lɔ keŋ asɔ kpla nu mɛbuwo. Ecɛ gbedasɛ mɔ mìdahlɛn kpukpui ɖe nɔ wo kpoŋ o. Mìji mɔ mìakpedo mìwo nyɔsetɔwo nu nɔ woamɔŋje kpukpui lɔ mɛ keŋ akpɔ lé ekan wo do. Nɔ mìwanɔ do Bibla kplakpla toto ci mìwa jiɔ, lé mìkplanɔ Mawu Nyɔ lɔ mɛbuwo do anyɔkɔ doji.—2 Tim. 3:16, 17.
13. Shigbe lé Ebretɔwo 5:14 nui nɛ ɖe, nyi yí taɖo míɖo adonɔ jeshi enuwo doŋkɔɔ?
13 Donɔ jeshi enuwo doŋkɔ. Ahwawatɔ ɖo asun ji ado jeshi afɔkuwo doŋkɔ keŋ aze nɔ wo. Mìwo can, mìɖo adonɔ jeshi nɔnɔmɛ ciwo yí atɛnŋ adahɛn nu le mì nu keŋ atekpɔ aze nɔ afɔku lɔwo. (Elo. 22:3; hlɛn Ebretɔwo 5:14.) Le kpɔwɛ mɛ, mìɖo awa ɖaŋ acannɔ ayeɖeɖedaɖɛ koɖo munumumunuwo nywiɖe. Blaŋblaŋ ɔ, televiviӡiɔn ji wanawawo koɖo fimuwo danasɛ agbe dɔndɔn nɔnɔ. Agbenɔnɔ ŋtɔ́ hanwo dekpenɔ nɔ Yehowa o, yí nɔ wogbe can wolɔn can, woadahɛn nu le wo nu kokoko. Eyi taɖo mìɖo agbe munumumu ciwo yí atɛnŋ ana lɔnlɔn ci mìɖo nɔ Yehowa atɔ ɖeɖe kpɔtɔ vivivi.—Efe. 5:5, 6.
14. Lé nugɔnmɛsese kpedo Daniel nu doɔ?
14 Daniel ci nyɔ mìnu vayi, vatɔ kpɔkpɔɛ mɔ denyɔ mɔ yeamunɔ munu ciwo mɛ tamɛsɛnnu koɖo gbɔngbɔnyɔyɔ nuwo le le video ji o. Éji nu gɔnmɛ kpɔ le Watchtower Library ji keŋ akpɔ wema ciwo yí akpedo nu yí aɖu yi cukaɖa lɔ ji. Lé ecɛ wa dɔ do ji doɔ? Degbemunɔ munu dɔndɔnwo le video ji o. Écucu yi ŋkɔ le videokacaca lɔ mɛ yí mi eha dodo koɖo mɛ ciwo yí emunɔ munu koɖo. Daniel nu mɔ: “Ŋzannɔ gamɛ ci ŋsɔ munɔmunu sa keŋ sɔ wanɔ edɔ buwo le xexenu alo nɔnɔ ju koɖo anyi xlɔ ciwo yí le hamɛ lɔ mɛ.” Ðɛyɛɔ, Daniel sumɔkɔ shigbe emɔɖetɔ koɖo hamɛmɛshinshin nɛ.
15. Nyi yí taɖo ŋsukankan xolɔlɔwo nyi afɔkuɔ?
15 Shigbe Timɔte nɛɔ, mìɖo agbedonɔ jeshi afɔku ciwo yí le enyɔ masɔgbe ciwo yí xɔsegbetɔwo kakanɔ mɛ. (1 Tim. 4:1, 7; 2 Tim. 2:16) Le kpɔwɛ mɛ, wotenɔkpɔ yí kakanɔ enyɔ masɔgbewo so mìwo nɔviwo nu nɔ mìami kankando Yehowa habɔbɔ lɔ ji. Enyɔ masɔgbe ŋtɔ́ hanwo atɛnŋ ana mìwo xɔse agbɔjɔ. Mìɖo agbe ŋsukankannyɔwo. Nyi yí taɖoɔ? Ðo “mɛ ciwo yí ɖo susu vɔnwo, yí wo de gbe ɖoŋwi nyɔnɔnwi lɔ o” yí kakanɔ exolɔlɔ cɛ hanwo. Wowo tajinu yí nyi mɔ yewoatɔ “enyɔdɔndɔn koɖo enyɔdɔwawa.” (1 Tim. 6:4, 5) Woji mɔ mìwo le xɔ yewo ŋsukankan lɔwo ji se keŋ ami kankando mìwo nɔviwo ji.
16. Nyiwo yí mìdalɔn yí woadɔn mìwo susuɔ?
16 Ŋgbelɔn yí ŋɖe adɔn ao susu o. Ci Timɔte nyi “Kristo Yesu hwawavi adodwiɔ,” éɖo asɔ yi susu ɖo sumɔsumɔdɔ lɔ ji sɔwu dɔkunuwo koɖo tajinu buwo ji le yi gbemɛ. (2 Tim. 2:3, 4) Shigbe Timɔte nɛɔ, mìdeɖo alɔn yí ŋcilanmɛnuwo drodro sugbɔ axɔ mìwo susu o. “Dɔkunuwo mɛblebleŋsɛn” atɛnŋ ana mìami lɔnlɔn ɖoɖo nɔ Yehowa, yí yi Nyɔ lɔ koɖo kunuɖeɖedɔ ato le ŋmɛ nɔ mì. (Mt. 13:22, NWT) Mìɖo anɔ agbe kleŋ yí azan mìwo gamɛ koɖo mìwo ŋsɛn yí asɔ “kpɔtɔ ajikɔ Fyɔɖuxu lɔ . . . doŋkɔ.”—Mt. 6:22-25, 33, NWT.
17-18. Nyi mìatɛnŋ awa yí asɔ glɔn ta nɔ ekacaca ci yí le mìwo koɖo Yehowa gblamɛɔ?
17 Drado ɖɛ keŋ awa nu le afɔdumɛ. Ahwawatɔ ɖo awa toto daɖɛ so enu ciwo yí awa keŋ asɔ glɔn ta nɔ yiɖeki nu. Gbɔxwe mìaglɔn ta nɔ enu ciwo Yehowa sɔ ɖo mì gbɔɔ, mìɖo awa nu le afɔdumɛ nɔ afɔku ɖe kpanŋkɔ mì. Nyi yí atɛnŋ akpedo mì nu yí mìawa nu le afɔdumɛɔ? Mìɖo awa toto daɖɛ so lé mìwa nu do nɔ wokan adan nɔ mì nu.
18 Le kpɔwɛ mɛ, wonunɔ nɔ ehunkutɔwo mɔ, wo le sɔ ezocinu do wowo hunwo mɛ. Nyi yí taɖoɔ? Ðo nɔ ehun lɔ vale zoɔ, woatɛnŋ aci blaŋ. Ahanke mìatɛnŋ ado jeshi enu ci mìawa le afɔdumɛ nɔ mìke nu do gbɔdɔndɔn, tamɛsɛnsɛn alo xɔsegbetɔwo nuwana ɖe nu le Ɛntɛnɛti ji alo nɔ mìkpɔkɔ fimu alo televiӡiɔn wana ɖe. Nɔ mìdra do ɖɛ do enu ci yí atɛnŋ avajɔ nuɔ, mìatɛnŋ awa nu le afɔdumɛ yí aglɔn ta nɔ ekacaca ci yí le mìwo koɖo Yehowa gblamɛ keŋ akpɔtɔ ale kɔkɔɛɖe le ŋmɛ ni.—Eha. 101:3; 1 Tim. 4:12.
19. Nyɔna ciwo yí mìakpɔ nɔ mìglɔn ta enuvevi ciwo Yehowa na mìɔ?
19 Mìɖo aglɔn ta nɔ enuvevi ciwo Yehowa na mì. Wowo yí nyi Bibla mɛ nyɔnɔnwi vevi lɔwo koɖo mɔnukpɔkpɔ ci mìɖo yí kplanɔ wo mɛbuwo. Nɔ mìwɛ ahan ɔ, mìaɖo ayexadohwɛnamɛnu mɛmi, anya enu ci koŋ yí taɖo mìle agbe yí agbekpɔ jijɔ ci yí le kpekpedo mɛbuwo nu nɔ woajeshi Yehowa mɛ. To yi kpekpedonu mɛɔ, mìasun ji aglɔn ta enu ciwo esɔ ɖo mì gbɔ.—1 Tim. 6:12, 19.
EHAJIJI 127 Ame Si Ƒomevi Wòle Be Manye
a Mɔnukpɔkpɔ gangan enyi nɔ mì mɔ mìjeshi nyɔnɔnwi lɔ yí gbesɔ kplanɔ mɛbuwo. Nyɔta cɛ akpedo mì nu yí mìalé mɔkpɔkpɔ cɛ goguiɖe yí mìdatashi gbeɖe o.
b Mìtrɔ ŋkɔ lɔ.

robotstxt: allowed

filter: keep


text:
3 Aʋa nɔ Saul fe afe la kple David fe afe dome etefe didi; eye David nɔ ŋusẽ kpɔm ɖe edzi,+ ke Saul fe afe la nɔ gbɔdzɔgbɔdzɔm ɖe edzi.+2 Ɣemaɣi la, wodzi ŋutsuviwo na David le Hebron:+ efe ŋgɔgbevie nye Amnon,+ si Ahinoam,+ Yezreel nyɔnu la dzi.3 Via eveliae nye Kileab, si Abigail,+ ame si nye Karmeltɔ Nabal fe ahosi la dzi, eye etɔ̃liae nye Absalom,+ si Maaka, Gesur-fia Talmai+ vinyɔnu dzi.4 Eneliae nye Adoniya,+ si nye Hagit vi, eye atɔ̃liae nye Sefatiya, si nye Abital vi.5 Adeliae nye Yitream, si David srɔ̃ Egla dzi. Ame siawoe wodzi na David le Hebron.6 Esime aʋa si nɔ Saul fe afe kple David fe afe dome nɔ edzi yim la, Abner+ nɔ ŋusẽ dom efe ɖofe le Saul fe me.7 Ke ahiãvi aɖe nɔ Saul si, si ŋkɔe nye Rizpa,+ eye wònye Aya vinyɔnu. Emegbe Is-Boset+ bia Abner be: “Nu ka tae nèdɔ fofonye fe ahiã gbɔ?”+8 Eye Abner do dziku vevie le Is-Boset fe nyawo ta hegblɔ be: “Avu fe tae menye le Yuda? Meve fofowò Saul fe afe kple nɔviawo kpakple exɔlɔ̃awo nu va se ɖe egbe, eye nyemetsɔ mi de asi na David o; eye wòa nèle nya hem ɖe ŋunye egbea be meda vo le nyɔnu ta?9 Eya ta Mawu nefia Abner ne wòagafiae ɖe edzi, ne nyemewɔ na David abe ale si tututu Yehowa ka atam nɛ ene:+10 be yeaxɔ fiaɖufe la le Saul fe afe la si, eye yeali ke David fe fiazikpui ɖe Israel kple Yuda dzi tso Dan va se ɖe Beer-Seba o fĩ!”+11 Eye Is-Boset megate ŋu gblɔ nya aɖeke tsɔ ɖo eŋu na Abner o, elabena enɔ evɔ̃m.+12 Ale Abner dɔ amewo ɖo ɖe David enumake gblɔ be: “Ame ka tɔe anyigba la nye?” Eye wògblɔ kpee be: “Bla nu kplim, eye mawɔ nu sia nu si mate ŋui* atrɔ Israel blibo la katã ɖe ŋuwò.”+13 Eɖo eŋu be: “Enyo ta! Mabla nu kpli wò. Nu ɖeka ko biam mele tso asiwò, eyae nye be: ‘Màkpɔ nye ŋkume o, negbe ɖe nèkplɔ Saul vinyɔnu Mikal+ vɛ nam gbã ko hafi ava kpɔ nye ŋkume.’”14 Azɔ hã, David dɔ amewo ɖo ɖe Saul vi Is-Boset+ gblɔ be: “Gbugbɔ srɔ̃nye Mikal, si ta metsɔ Filistitɔwo fe aʋanuyi alafa ɖeka na ɖo la nam.”+15 Eya ta Is-Boset dɔ woɖakplɔe le srɔ̃a Paltiel,+ Lais vi gbɔ vɛ.16 Ke srɔ̃a dze eyome nɔ avi fam kplɔe ɖo va ɖo keke Bahurim+ ke. Eye Abner gblɔ nɛ be: “Trɔ yi afe me!” Enumake wògbugbɔ.17 Ke Abner ɖo du ɖe Israel fe ametsitsiwo be: “Ɣeyiɣi aɖee nye esia miedi be David nanye fia ɖe mia nu.18 Miwɔe azɔ, elabena Yehowa gblɔ na David be: ‘Nye subɔla David fe asi dzie+ mato aɖe nye dukɔ Israel tso Filistitɔwo kple wofe futɔwo katã si me.’”19 Eye Abner fo nu na Benyamin viwo+ hã. Emegbe Abner yi ɖagblɔ nu siwo katã dzi Israel kple Benyamin fe afe blibo la lɔ̃ ɖo la na David le Hebron.20 Esi Abner kple ŋutsu blaeve siwo le eŋu la va David gbɔ le Hebron la, David ɖo kplɔ̃ na Abner kple eŋumeawo.21 Eye Abner gblɔ na David be: “Na mayi aɖafo Israel blibo la katã nu fu ɖe nye afetɔ fia ŋu, ne woabla nu kpli wò, ne nànye fia ɖe nu sia nu si nèdi* la dzi.” Eya ta David do mɔ Abner wòdzo le ŋutifafa me.22 Ɣemaɣi tututu la, David fe dɔlawo kple Yoab yi ɖadze ame aɖewo dzi trɔ gbɔna, eye wohe aboyonu geɖe gbɔe. Ke Abner megale David gbɔ le Hebron o, elabena edo mɔe wòdzo yina le ŋutifafa me.23 Esi Yoab+ kple eŋumeawo gbɔ la, wogblɔ na Yoab be: “Abner,+ Ner+ vi, va fia la gbɔ, eye wòdo mɔe wòdzo yina le ŋutifafa me.”24 Eye Yoab yi fia la gbɔ gblɔ be: “Nu kae nye esi nèwɔ? Abner va gbɔwò. Nu ka tae nèdo mɔe wòdzo nenema ko?25 Ènya Abner, Ner vi la nyuie, ɖe wòva be yeava ble wò, ne yeanya wò afɔɖeɖewo ahanya nu siwo katã wɔm nèle.”26 Eya ta Yoab dzo le David gbɔ hedɔ ame ɖo ɖe Abner yome, eye wotrɔe tso Sira tsido la gbɔ gbɔe; gake David ya menya o.27 Esi Abner trɔ va Hebron+ la, Yoab ɖe kpɔe woge ɖe dugbo la me be yeafo nu kplii. Ke efo yi ɖe dɔme nɛ le afi ma wòku+ le esi wòwu nɔvia Asahel+ ta.*28 Esi David see emegbe la, egblɔ be: “Nye kple nye fiaɖufe míeɖi fɔ le Abner, Ner vi, fe ʋu+ me o le Yehowa ŋkume tegbee.29 Netrɔ va Yoab+ fe ta kple fofoa fe afe blibo la dzi. Eye ŋutsu afuɖɔla+ alo kpodɔléla+ alo ŋutsu ɖetitrela* alo ame si tsi yi nu loo alo dɔwuitɔ nu megatso le Yoab fe me o!”+30 Ale Yoab kple nɔvia Abisai+ wu Abner+ elabena ewu wo nɔvi Asahel le aʋa+ me le Gibeon.31 Eye David gblɔ na Yoab kple ame siwo katã le eŋu la be: “Midze miafe awuwo, mita akpanya, eye mifa konyi le Abner ta.” Eye Fia David ŋutɔ gɔ̃ hã dze amekukugba la yome.32 Woɖi Abner ɖe Hebron; eye fia la fa avi hehehe le Abner fe yɔdo to, eye ameha la hã fa avi sesĩe.33 Eye fia la kpa konyifaha na Abner gblɔ be:“Ðe Abner aku abe yakame enea?34 Womebla asi na wò o,Eye womede kunyowu* afɔ na wò o.Èku abe ale si wokuna ɖe hlɔ̃dolawo* si me ene.”+Ale ameawo katã gafae ɖe edzi wu.35 Emegbe ameha blibo la tsɔ abolo* vɛ na David esi zã medo haɖe o be woafa akɔ nɛ, ke David ka atam be: “Mawu nefiam, eye wòagafiam ɖe edzi, ne made abolo alo nu bubu aɖe nu me hafi ɣe naɖo to fĩ!”+36 Eye ameha la katã kpɔe, eye wòdze wo ŋu. Nu sia nu si fia la wɔ la dze ameha la ŋu.37 Ameha la katã kple Israel blibo la dze sii gbe ma gbe be, menye fia la gbɔ wòtso be wowu Abner, Ner vi la o.+38 Eye fia la gblɔ na eŋumewo be: “Ðe mienyae be amegã kple ame ŋkuta aɖee ku egbea le Israel oa?+39 Togbɔ be nyee wosi ami na mezu fia+ hã la, megbɔdzɔ egbea, Zeruya viŋutsu+ siawo sesẽ nam akpa.+ Yehowa neɖo etefe na vɔ̃wɔla ɖe efe nu vɔ̃ɖi wɔwɔ la nu.”+
Etenuŋɔŋlɔ
^ Egɔmeɖeɖe tẽe, “eye kpɔ ɖa! nye asi anɔ kpli wò.”


text: 12 Nunɔla kple Lewi vi siwo trɔ gbɔ kple Zerubabel,+ Sealtiel+ vi, kpakple Yesua+ la woe nye: Seraya, Yeremiya, Ezra,2 Amariya, Maluk, Hatus,3 Sekaniya, Rehum, Meremot,4 Ido, Ginetoyi, Abiya,5 Miyamin, Maadiya, Bilga,6 Semaya, Yoyarib, Yedaya,7 Salu, Amok, Hilkiya kple Yedaya. Ame siawo nye nunɔlawo fe tatɔwo kple wo nɔviwo fe tatɔwo le Yesua ŋɔli.8 Lewi viwoe nye Yesua, Binui, Kadmiel,+ Serebiya, Yuda, kple Mataniya,+ ame si kple nɔviawo xɔa ŋgɔ le akpedahawo dzidzi me.9 Eye wo nɔvi Bakbukia kple Uni nɔa tsitre ɖe wofe dzɔladɔwɔfewo dzea ŋgɔ wo.*10 Yesua dzi Yoyakim, Yoyakim dzi Eliyasib, eye Eliyasib+ dzi Yoyada.+11 Yoyada dzi Yonatan, eye Yonatan hã dzi Yadua.12 Nunɔla siwo nye tatɔwo le wo fofowo fe afekɔwo nu le Yoyakim ŋɔli woe nye: Meraya na Seraya+ fe afekɔ; Hananiya na Yeremiya fe afekɔ;13 Mesulam na Ezra+ fe afekɔ; Yehohanan na Amariya fe afekɔ;14 Yonatan na Maluki fe afekɔ; Yosef na Sebaniya fe afekɔ;15 Adna na Harim+ fe afekɔ; Helkai na Merayot fe afekɔ;16 Zakariya na Ido fe afekɔ; Mesulam na Gineton fe afekɔ;17 Zikri na Abiya+ fe afekɔ . . . ;* na Miniamin fe afekɔ; Piltai na Moadia fe afekɔ;18 Samua na Bilga+ fe afekɔ; Yehonatan na Semaya fe afekɔ;19 Matenai na Yoyarib fe afekɔ, Uzi na Yedaya+ fe afekɔ;20 Kalai na Salai fe afekɔ; Eber na Amok fe afekɔ;21 Hasabiya na Hilkiya fe afekɔ; Netanel na Yedaya fe afekɔ.22 Le Eliyasib, Yoyada, Yohanan kple Yadua+ ŋɔli la, woŋlɔ Lewi viwo kple nunɔlawo siaa fe tatɔ siwo le wo fofowo fe afekɔwo nu fe ŋkɔwo ɖi va ɖo Persiatɔ Dario fe fiaɖuɣi.23 Woŋlɔ Lewi vi siwo nye tatɔwo le wo fofowo fe afekɔwo nu fe ŋkɔwo ɖe ŋutinyagbalẽ me va ɖo Yohanan, Eliyasib vi ŋɔli.24 Lewi viwo fe tatɔwoe nye Hasabiya, Serebiya kple Yesua,+ Kadmiel+ vi, kple wo nɔvi siwo nɔa tsitre dzea ŋgɔ wo dzia kafukafuha kple akpedaha na Mawu, abe ale si Mawu vavã la fe ame David de se ene,+ dzɔlawo fe ha ɖeka nɔa akpa si, eye dzɔlawo fe ha bubu nɔa akpa kemɛ.25 Mataniya+ kple Bakbukia, Obadiya, Mesulam, Talmon kple Akub+ nye agbonudzɔla+ siwo nɔa tsitre dzɔa nudzraɖofexɔ siwo le agboawo nu la ŋu.26 Ame siawo subɔ le Yoyakim, Yesua+ vi, Yozadak vi, fe ŋkekeawo kple nutodziɖula Nehemiya kpakple nunɔla Ezra,+ si nye nugbugbɔŋlɔla* ŋɔli.27 Esi wole Yerusalem glia ŋu kɔ ge la, woyi ɖadi Lewi viwo be woakplɔ wo tso wo nɔfewo katã ava Yerusalem, ne woatsɔ akpedaha,+ hadzidziwo, gakogoewo, kasaŋkuwo, kple saŋkuwo akɔ eŋu kple dzidzɔ.28 Eye hadzilawo* viŋutsuwo va kpe ta tso nuto* la kple du siwo le Yerusalem ŋu godoo la me kpakple Netofatɔwo+ fe kɔfewo me,29 kple Bet-Gilgal,+ Geba-gblewo+ kple Azmavet,+ elabena hadzilawo tso kɔfewo na wo ɖokuiwo ɖe Yerusalem ŋu godoo.30 Eye nunɔlawo kple Lewi viwo kɔ wo ɖokuiwo ŋu, eye wokɔ dukɔ la+ kple agboawo+ kpakple gli+ la ŋu.31 Eye mena Yuda-megãwo de gli la dzi. Azɔ hã, meɖo akpedahadziha gã eve kple ameha eve siwo kplɔ wo ɖo, eye ɖeka zɔ ɖusime to glia dzi ɖo ta Aɖukpogbo+ la gbɔ.32 Eye Hosaya kple Yuda-megãwo fe afã zɔ dze wo yome,33 hekpe ɖe Azariya, Ezra kple Mesulam,34 Yuda, Benyamin, Semaya kple Yeremiya ŋu.35 Nunɔlawo fe viwo dometɔ siwo kpe ɖe wo ŋu, siwo si kpẽwo+ le la woe nye: Zakariya, si nye Yonatan vi, Semaya vi, Mataniya vi, Mikaya vi, Zakur vi, Asaf+ vi,36 kple nɔvia siwo nye Semaya kple Azarel, Milalai, Gilalai, Maai, Netanel, Yuda kple Hanani, ame siwo si Mawu vavã la fe ame David fe hafonuwo+ le; eye nugbugbɔŋlɔla* Ezra+ le wo ŋgɔ.37 Esi woɖo Vudogbo+ la gbɔ la, woyi ŋgɔ tẽe va to David Ƒe Du+ La Ƒe Atrakpuimɔ+ la tame hezɔ gli la dzi le David Ƒe Afe la tame va do ɖe Tsigbo+ la gbɔ, le ɣedzefe gome.38 Akpedahadziha kemɛa to akpa kemɛ,* eye medze wo yome hekpe ɖe dukɔ la fe afã ŋu, to glia dzi va to Abolomèkpowo Ƒe Mɔ́+ la ŋu va ɖo Gli Gbadza+ la gbɔ,39 to Efrayim-gbo+ la tame va ɖo Du Xoxo La Ƒe Agbo+ la gbɔ ɖado ɖe Tɔmelãgbo+ la kple Hananel Mɔ́+ la gbɔ kple Mea Mɔ́ la kpakple Alẽgbo+ la gbɔ; eye wova tɔ ɖe Dzɔlawo Ƒe Agbo la nu.40 Mlɔeba akpedahadziha eveawo va tɔ ɖe Mawu vavã la fe afe la ŋgɔ; nye kple dumegãwo fe kpeɖeŋutɔwo fe afã si le ŋunye,41 kple nunɔla siwo nye Eliyakim, Maaseya, Miniamin, Mikaya, Elioenai, Zakariya kple Hananiya, siwo lé kpẽwo ɖe asi42 kple Maaseya, Semaya, Eleazar, Uzi, Yehohanan, Malkiya, Elam kple Ezer hã míeva tɔ ɖe afi ma. Eye hadzila siwo le Yizrahiya fe dzikpɔkpɔ te la dzi ha sesĩe.43 Wosa vɔ gã aɖe gbe ma gbe, eye wokpɔ dzidzɔ,+ elabena Mawu vavã la na wokpɔ dzidzɔ gã aɖe. Eye nyɔnuwo kple ɖeviwo hã kpɔ dzidzɔ,+ ale be wose Yerusalem fe aseyetsotso le didife ke.+44 Gbe ma gbe woɖo ŋutsuwo ɖe nudzraɖofexɔawo+ kple xɔ siwo me nudzɔdzɔawo,+ agblemenuku gbãtɔwo+ kple nuwo fe ewoliawo+ le la nu. Ne woafo nu siwo Se la bia be woana+ nunɔlawo kple Lewi+ viwo la nu fu tso agblededuwo me ade wo me, elabena amewo kpɔ dzidzɔ le Yuda le nunɔla kple Lewi vi siwo le subɔsubɔm ta.45 Wowɔa wofe Mawu fe dɔ kple nuŋukɔkɔdɔ la, eye hadzilawo kple agbonudzɔlawo hã wɔa wofe dɔ abe ale si David kple via Salomo ɖoe ene.46 Elabena tso gbe aɖe gbe ke le David kple Asaf ŋɔli la, woɖo hadzilawo dzikpɔlawo* hena kafukafuhawo dzidzi kple akpedada na Mawu.+47 Eye le Zerubabel+ ŋɔli kple Nehemiya ŋɔli la, Israel blibo la katã tsɔa hadzilawo+ kple agbonudzɔlawo+ fe gome nana le gbe sia gbe fe hiahiã nu. Woɖea nu si nye Lewi viwo+ tɔ gome la na wo, eye Lewi viwo hã ɖea nu si nye Aron fe dzidzimeviwo tɔ gome la na wo.


text:
Yairo vinyɔnu; nyɔnu aɖe ka asi Yesu fe awudziwui ŋu (21-43)
5 Eye wova ɖo fua fe go kemɛ le Gerasatɔwo fe anyigba dzi.+2 Esi Yesu ɖi le tɔdziʋua me teti ko la, ŋutsu aɖe si dzi gbɔgbɔ makɔmakɔ aɖe kpɔ ŋusẽ ɖo la do tso yɔdowo* dome va do goe.3 Yɔdoawo domee nye enɔfe, eye va se ɖe ɣemaɣi la, ame aɖeke mete ŋu blae ɖi alo de kɔsɔkɔsɔ gɔ̃ hãe o.4 Elabena enuenu wodea kunyowu kple kɔsɔkɔsɔe, gake etsoa kɔsɔkɔsɔawo, eye wòŋea kunyowuawo; eye ame aɖeke metea ŋu kpea edzi o.5 Eye ɖaa zã kple keli wònɔa yɔdowo me kple towo dzi henɔa ɣli dom, eye wòtsɔa kpewo nɔa eɖokui sim.6 Ke esi wòkpɔ Yesu le adzɔge ɖaa la, efu du va dze klo ɖe eŋkume.+7 Eye wòdo ɣli kple gbe sesẽ gblɔ be: “Nya kae le nye kpli wò dome, Yesu, Mawu Dzifoʋĩtɔ la fe Vi? Tà Mawu nam be màwɔ fum o.”+8 Elabena Yesu gblɔ nɛ be: “Wò, gbɔgbɔ makɔmakɔ, do go le amea me.”+9 Ke Yesu biae be: “Ŋkɔwò ɖe?” Eye wòɖo eŋu nɛ be: “Ŋkɔnyee nye Aʋakɔ, elabena míesɔ gbɔ.”10 Eye ŋutsua ɖe kuku na Yesu vevie be wòaganya gbɔgbɔawo dzoe le nutoa me o.+11 Ke hawo+ fe hatsotso gã aɖe le afi ma le nu ɖum le toa dzi.+12 Eye gbɔgbɔawo ɖe kuku nɛ be: “Nya mí ɖo ɖe haawo me be míage ɖe wo me.”13 Eye wòɖe mɔ na wo. Gbɔgbɔ makɔmakɔawo do go yi ɖe haawo me, eye haawo fu du kplikplikpli to to la dzi* ge dze fu la me doo, woanɔ abe akpe eve ene, eye wono tsi ku ɖe fu la me.14 Ke hakplɔviawo sí eye wova gblɔ nya la le dua me kple kɔfewo me, eye amewo yi ɖakpɔ nu si dzɔ la.+15 Wova Yesu gbɔ eye wokpɔ ŋutsu si me gbɔgbɔ vɔ̃wo fe aʋakɔa nɔ la, edo awu henɔ anyi, eye efe mo kɔ, ale vɔvɔ̃ ɖo wo.16 Eye ame siwo kpɔ nu si dzɔ ɖe ŋutsu si me gbɔgbɔ vɔ̃awo nɔ tsã kple haawo dzi la, ka eta na vavalawo.17 Eya ta woɖe kuku na Yesu vevie be wòadzo le yewofe nutoa me.+18 Ke esi wòle gegem ɖe tɔdziʋua me la, ŋutsu si me gbɔgbɔ vɔ̃wo nɔ la ɖe kuku nɛ vevie be yeayi kplii.+19 Gake mena mɔe o, ke boŋ egblɔ nɛ be: “Yi afe me le fowòmetɔwo gbɔ, eye nàgblɔ nu siwo katã Yehowa* wɔ na wò kple ale si wòkpɔ nublanui na wòe la na wo.”20 Ŋutsu sia dzo hede asi gbefãɖeɖe me le Dekapoli* tso nu siwo katã Yesu wɔ nɛ la ŋuti, eye wòwɔ nuku na ameawo katã.21 Esi Yesu ɖo tɔdziʋua gatso fua va go kemɛ dzi la, ameha gã aɖe fo fu ɖe eŋu, esime wònɔ fua nu.+22 Ke fufofea dzi kpɔlawo dometɔ ɖeka si ŋkɔe nye Yairo la va, eye esi wòkpɔe la, edze klo ɖe efe afɔnu.+23 Eye wòɖe kuku nɛ vevie ŋutɔ be: “Vinyenyɔnuvi dze dɔ vevie.* Meɖe kuku, va da asi ɖe edzi+ bena efe lãme nasẽ ne wòatsi agbe.”24 Eye wòyi kplii, ke ameha gã aɖe dze eyome, eye womimii ɖo.25 Azɔ nyɔnu aɖe si nɔ ʋusisidɔ+ lém fe wuieve sɔŋ+ la hã le afi ma.26 Nyɔnu sia kpe fu le atikewɔla geɖewo si me, eye wògblẽ efe nunɔamesiwo katã, gake dɔa meka ɖe eme nɛ o, ke boŋ ɖeko wòganyra ɖe edzi.27 Esi wòse Yesu ŋkɔ la, eto ameha la dome va Yesu megbe, eye wòka asi efe awudziwui ŋu,+28 elabena egblɔna le eɖokui me be: “Ne meka asi efe awudziwui teti ŋu la, mahaya.”+29 Eye enumake ʋusisi la nu tso, eye wòse le lãme be dɔléle vɔ̃ɖi la vɔ na ye.30 Enumake Yesu de dzesii be ŋusẽ+ do go le ye me, ale wòtrɔ le ameha la dome hebia be: “Ame kae ka asi nye awudziwuiwo ŋu?”+31 Ke efe nusrɔ̃lawo gblɔ nɛ be: “Èkpɔe be ameha la mimi wò ɖo tso hafi nèle biabiam be, ‘Ame kae ka asi ŋunye?’”32 Ke etsa ŋku godoo va kpe be yeakpɔ ame si wɔ nu sia.33 Vɔvɔ̃ ɖo nyɔnu la, eye wòle dzodzom nyanyanya, elabe enya nu si dzɔ ɖe edzi, eye wòva dze klo ɖe Yesu ŋkume hegblɔ nyatefea katã nɛ.34 Yesu gblɔ nɛ be: “Vinyenyɔnu, wò xɔse na nèhaya. Heyi le ŋutifafa me,+ eye nàhaya tso wò dɔléle vɔ̃ɖi la si me.”+35 Esi wògale nufofo dzi la, ame aɖewo tso fufofedzikpɔla Yairo fe afe me va gblɔ be: “Viwònyɔnuvi la ku! Nu ka fe fue nàgaɖe na Nufiala la?”+36 Ke Yesu se nya si gblɔm wole la, eye wògblɔ na fufofedzikpɔla la be: “Mègavɔ̃ o, wò ya xɔ se ko.”+37 Ke meɖe mɔ na ame aɖeke be wòakplɔ ye ɖo o, negbe Petro, Yakobo kple Yohanes, si nye Yakobo nɔvi la ko.+38 Ale wova fufofedzikpɔla la fe afe me, eye wòkpɔ be tefea tɔ zi eye amewo le avi fam hele ɣli dom bobobo.+39 Esi wòge ɖe afea me la, ebia wo be: “Nu ka tae miele avi fam ale hena afea me tɔ zi? Ðevia meku o, ke boŋ alɔ̃ dɔm wòle.”+40 Ale wode asi ekoko me. Ke esi wòna wo katã do go la, ekplɔ ɖevia fofo kple dadaa kpakple ame siwo kpe ɖe eŋu la ɖe asi, eye wòyi afi si ɖevia le.41 Esi wòlé ɖevia fe alɔnu la, egblɔ nɛ be: “Talita kumi,” si gɔmee nye: “Nyɔnuvi, mele egblɔm na wò be, ‘tsi tsitre!’”+42 Enumake nyɔnuvia tsi tsitre eye wòzɔ azɔli. (Nyɔnuvi la xɔ fe wuieve.) Eye gbɔgblɔ bu ɖe edzilawo eye wogli kple dzidzɔ.43 Ke ede se na wo vevie be womegana ame aɖeke nase nya sia o,+ eye wògblɔ na wo be woadi nane nɛ wòaɖu.


text:
Dzata
Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi.
Dzedzeme alo Nɔnɔme[trɔ asi le eŋu | trɔ asi le etsofe ŋu]
Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le efe afɔawo nu. Efe fuwo biã eye asike legbee aɖe si ŋu fu kpoyoo aɖe le la li nɛ. Efe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.


text:
Gana
Gana nye Afrika dukɔwo dometɔ ɖeka. Ele Afrika fe ɣetoɖofe lɔfo. Gana do lifo kple Togo kple, Nyiɖu Ƒuta kpakple Burkina Faso. Afu si woyɔna be Gulf of Guinea la le efe anyiehe lɔfo. Efe dukɔmenɔlawo fe xexlẽme ɖo 26,908,262 lɔfo (2016). Woɖo Gana tso Gold Coast kpakple British Togoland si nɔ Fransetɔwo fe dziɖuɖu te la fe kpekpe me. Gana dukɔa xɔ dokuisinɔnɔ tso Eŋlisiawo gbɔ le Tedoxe 6 dzi, le fe 1957 me. Gana fe fiadzue nye Accra.
DukplɔlawoTrɔ trɔ
Gana fe dukplɔla enye Nana Addo-Dankwa Akuffo Addo. Ele dziɖum tso Dzome 7, 2017. Efe kpeɖeŋutɔ enye Dr Mahamoudu Bawomia.
NutowoTrɔ trɔ
Nuto ewoe (10) le Gana.


text: 31 “Mebla nu kple nye ŋkuwo.+Ekema aleke wɔ nye ŋku aganɔ ɖetugbui ŋu madzemadzee?+2 Nu kae anye nye gome tso Mawu si le dzifo la gbɔ,Alo domenyinu kae atso Ŋusẽkatãtɔ si le dzifo ʋĩi la gbɔ nam?3 Ðe afɔku mele nu gbegblẽ wɔla lalam,Eye vɔ̃ mele nu vɔ̃ɖi wɔlawo dzɔm oa?+4 Ðe eya ŋutɔ mele nye zɔzɔme kpɔm,+Eye wòxlẽa nye afɔɖeɖewo katã oa?5 Ðe mefo ɖokuinye ɖe alakpanuwɔna me kpɔa?*Eye ɖe nye afɔ tsɔna ɖe beble ŋua?+6 Mawu nedam le nudanu dzɔdzɔe me;+Ekema adze si nye fɔmaɖimaɖi.+7 Ne nye afɔ tra ɖa le mɔ la dzi+Alo nye dzi kplɔ nu si nye ŋkuwo kpɔ ɖo+Alo nye asiwo fo ɖi la,8 Ekema mafã nu ame bubu naɖu,+Eye woneho nye nu siwo mefã.*9 Ne nyɔnu aɖe flu nye dzi,+Eye mede xa ɖe hanyevi fe ʋɔtru nu la,+10 Ekema srɔ̃nye netu wɔ na ame tutɔ,Eye ŋutsu bubuwo nedɔ egbɔ.*+11 Elabena ema anye ŋukpenanuwɔwɔ,Eye wòanye vodada si dze na tohehe le ʋɔnudrɔ̃lawo ŋkume.+12 Anye dzo si abi nu ahagblẽ nu,+Eye wòafiã nye nuwo katã va se ɖe wofe kè gbɔ ke.13 Ne mete nye kluvi alo nye kosi fe nya dzɔdzɔe ɖe to,Esi nya ɖo nye kpli wo dome la,*14 Ekema ne Mawu bia gbem la,* nu kae mawɔ?Eye ne ebia akɔntam ɖe, aleke maɖo eŋu nɛ?+15 Ðe menye Ame si wɔm le vidzidɔ me la kee wɔ woawo hã oa?+Eye menye Ame ma kee trɔ asi le mía ŋu hafi wodzi oa?*+16 Ne mete ame dahewo fe didiwo wo+Eye mena ahosiwo fe ŋkuwo lé blanui;*+17 Ne nye ɖeka koe ɖua nu si mekpɔEye mekua ŋɔ tsyɔ̃eviwo;+18 (Elabena tso nye ɖevime kee tsyɔ̃evi nɔ gbɔnye tsi abe fofoa gbɔ wònɔ ene,Eye tso nye ɖevime* kee mefiaa mɔ ahosi);19 Ne mekpɔ ame wòle tsɔtsrɔ̃m le avɔ manɔamesi taAlo ame dahe si mekpɔ avɔ atsyɔ o;+20 Ne meyram o,*+Evɔ wònye nye alẽfuvɔ de dzo lãme nɛ hafi;21 Ne menyè asi ɖe tsyɔ̃evi ŋu,+Esi mekpɔe le dugbo la nu be ehiã nye kpekpeɖeŋu la;*+22 Ekema nye abɔ nege le abɔgba ŋu,Eye nye abɔ neŋe ɖe abɔklugui nu.23 Elabena mevɔ̃ afɔku si tso Mawu gbɔ la,Eye nyemate ŋu anɔ te ɖe efe gãnyenye nu o.24 Ne meɖo dzi ɖe sika ŋu,Alo megblɔ na sika nyuitɔ be, ‘Ŋuwòe mele dzi ɖom ɖo!’+25 Ne mekpɔa dzidzɔ le esi nye nunɔamesiwo sɔ gbɔ,+Le esi nu bɔ ɖe asinye kpaŋkpaŋ ta;+26 Ne mekpɔ ale si ɣe* le keklẽm,Alo mekpɔ ale si dzinu le yiyim le atsyɔ̃ me;+27 Eye mena wofi nye dzi le adzame,Ale be megbugbɔ asi ɖo ɖe wo tsɔ subɔ wo la;+28 Ekema anye vodada si dze na tohehe le ʋɔnudrɔ̃lawo ŋkume,Elabena afia be megbe Mawu vavã si le dzifo la.29 Ðe mekpɔ dzidzɔ ɖe nye futɔ aɖe fe tsɔtsrɔ̃ ŋu kpɔa,+Alo dzi dzɔm le esi vɔ̃ dzɔ ɖe edzi ta kpɔa?30 Nyemena nye nuyi wɔ nu vɔ̃ o,Eye nyemedi efe ku* to ɖiŋudodo nɛ me o.+31 Afenyemetɔwo gblɔna be,‘Ame kae ate ŋu afia asi ame aɖe be, eya meɖu efe nu* ɖi fo kpɔ o?’+32 Amedzro aɖeke metsia xexe dɔna o;+Mena nye ʋɔ le ʋuʋu ɖi na mɔzɔlawo.33 Ðe metsyɔ nu nye dzidadawo dzi abe ale si ame bubuwo wɔnɛ ene,+Ale be meɣla nye vodada ɖe nye awu fe kotoku me kpɔa?34 Ðe mevɔ̃na na ale si amehawo awɔ nui,Alo ɖe fome bubuwo fe vlodoame dzia ŋɔ nam,Ale be mezia ɖoɖoe eye mevɔ̃na be mado ɖe gotaa?35 Oo, ne ɖe ame aɖe aɖo tom ɖe!+Anye ne made asi nya siwo megblɔ la te.Ŋusẽkatãtɔ la neɖo eŋu nam!+Ðe madi be nunyetsola naŋlɔ efe nutsotsowo ɖe agbalẽ me hafi!36 Anye ne malée ɖe abɔta;Mablae ɖe ta abe atsyɔ̃tablanu ene.37 Mana nye afɔɖeɖe ɖe sia ɖe ŋuti kɔntae;Mazɔ abe fiavi ene ate ɖe eŋu.38 Ne nye anyigba afa avi ɖe ŋutinye,Eye nye agblewo katã afa avi nam hoo;39 Ne meɖu eme kutsetse femaxee,+Alo mena anyigba la tɔwo* tsi dzodzodzoe la;+40 Ekema ŋù nemie ɖe lu tefe namEye gbe si ʋẽna kũu nemie ɖe fo tefe nam.”Hiob fe gbe dze anyi.


text:
Nya Siwo Amewo Biana Edziedzi Tso Yehowa Ðasefowo Ŋu
Ðe Yehowa Ðasefowo Xɔe Se Be Yewofe Subɔsubɔhae Nye Vavãtɔa?
Ðe Yesu gblɔ be mɔ geɖewo li siwo kplɔa ame yia ɖeɖekpɔkpɔ mea?
Ðe Yehowa Ðasefowo Xɔe Se Be Yewofe Subɔsubɔhae Nye Vavãtɔa?
Ðe Yesu gblɔ be mɔ geɖewo li siwo kplɔa ame yia ɖeɖekpɔkpɔ mea?
Ðe Yehowa Ðasefowo Lɔ̃na Wowɔa Atike Na Woa?
Ame aɖewo susunɛ be Yehowa Ðasefowo melɔ̃na wozãa dɔdamɔnu aɖeke na wo o. Nyatefea?
Nu Ka Dzie Yehowa Ðasefowo Xɔ Se?
Xlẽ numeɖeɖe kpui siwo ku ɖe míafe dzixɔse veviwo dometɔ 15 ŋu.
Ðe Yehowa Ðasefowo Xɔ Yesu Dzi Sea?
Kpɔ nu si tae wòle vevie be Kristotɔ vavãwo naxɔ Yesu dzi ase la ɖa.
Ðe Yehowa Ðasefowo Xɔe Se Be Yewofe Subɔsubɔhae Nye Vavãtɔa?
Ðe Yesu gblɔ be mɔ geɖewo li siwo kplɔa ame yia ɖeɖekpɔkpɔ mea?
Ðe Yehowa Ðasefowo Susunɛ Be Yewo Koe Akpɔ Ðeɖea?
Biblia gblɔ ame siwo akpɔ ɖeɖe na mí.
Ðe Yehowa Ðasefowo Dea Bubu Subɔsubɔha Bubuwo Ŋua?
Xlẽ nu tso ale si bubudede amewo ŋu nye Kristotɔ vavãwo fe dzesii la ŋu.
Nu Ka Tae Yehowa Ðasefowo Melɔ̃na Wodoa Ʋu Na Wo O?
Susu masɔmasɔ siwo le amewo si ku ɖe Yehowa Ðasefowo kple ʋudodo ŋu. Xlẽ nu tso nu si nye nyatefea ku ɖe míafe dzixɔsewo ŋu le nya sia ŋu.
Ðe Yehowa Ðasefowo Tsi Tre Ðe Abuidodo Ŋua?
Biblia me gɔmeɖose vevi eve siwo ate ŋu afia mɔ mí ne míele nya me tsom le abuidodo ŋu.
Ðe Yehowa Ðasefowo Xɔe Se Be Ŋkeke Ade Siwo Wotsɔ Wɔ Anyigbadzinuwo La Dometɔ Ðe Sia Ðe Nye Gafofo 24 Mahã?
Ðe nènya be ame siwo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24 fe susuwo dometɔ geɖe mewɔ ɖeka kple Biblia oa?
Ðe Yehowa Ðasefowo Xɔ Nubabla Xoxoa Dzi Sea?
Ðe Biblia fe akpa aɖewo do xoxoa? Kpɔ ale si ŋutinya si ɖea vi na ame kple aɖaŋuɖoɖo nyui siwo le Hebri Ŋɔŋlɔawo me ate ŋu aɖe vi na Kristotɔwoe ɖa.
Nu Ka Tae Yehowa Ðasefowo Trɔa Wofe Dzixɔse Aɖewo?
Mele be tɔtrɔ siwo míewɔna nawɔ nuku na mí o. Le Biblia ŋlɔɣiwo hã, eva hiã be mawusubɔlawo natrɔ asi le ale si wose nanewo gɔmee ŋu ɣeaɖewoɣi.
Nu Ka Tae Yehowa Ðasefowo Mezãa Atitsoga Le Tadedeagu Me O?
Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
Ðe Yehowa Ðasefowo Ƒoa Wo Ðokui Ðe Xɔsetsakatsaka Nuwɔnawo Mea?
Biblia fe nufiafia kawoe kpena ɖe wo ŋu le nya sia ŋuɖoɖo me?
Nu Ka Tae Mietsɔ Ŋkɔ Yehowa Ðasefowo?
Kpɔ afi si míekpɔ ŋkɔa tsoe la ɖa.
Ame Kae Ðo Yehowa Ðasefowo Ƒe Haa?
Xlẽ nu tso nu si tae Charles Taze Russell menye subɔsubɔha yeye ɖola o la ŋu.
Afi Kae Yehowa Ðasefowo Kpɔa Ga Le Tsɔ Kpɔa Wofe Dɔa Dzi?
Menye mɔnu siwo dzi tsɔtsi geɖe tona kpɔa ga la dzie míawo hã míetona o.
Ðe Yehowa Ðasefowo Naa Nu Ewolia?
Ðe wokaa ga home aɖe koŋ na Yehowa Ðasefowo be woadzɔa?
Ðe Yehowa Ðasefowo Xea Fe Na Wofe Ŋgɔxɔlawoa?
Ðe vovototo nɔa ŋgɔxɔlawo kple hameviwo domea? Ame kawoe woɖona be woanye subɔlawo?
Ðe Nyɔnu Siwo Nye Yehowa Ðasefowo Hã Nyea Mawunyagblɔlawoa?
Akpa kae nyɔnuwo wɔna le gbefãɖeɖedɔ si Yehowa Ðasefowo le wɔwɔm le xexea me godoo la me?
Ðoɖo Ka Nue Yehowa Ðasefowo Ƒe Hamewo Le?
Kpɔ ale si míexɔa mɔfiame to ɖoɖo sia dzi la ɖa.
Nu Kae Nye Yehowa Ðasefowo Ƒe Dɔdzikpɔha?
Dɔdzikpɔha me tɔwoe nye míafe habɔbɔa fe kplɔlawoa?
Nu Kae Nye Gbetakpɔxɔ Biblia Kple Trakt Habɔbɔa?
Aleke wodo fome kple Yehowa Ðasefowo fe dɔwo?
Nu Ka Tae Yehowa Ðasefowo Meɖea Wo Ðokui Nu Le Nya Sia Nya Si Wotsɔ Ðe Wo Ŋu La Me O?
Ne ame aɖe tsɔ nya ɖe Yehowa Ðasefowo ŋu, eɖanye kple susu nyui alo ɖeko wòdi be yeaʋli nya kpli wo o la, wozɔna ɖe Biblia fe gɔmeɖosewo dzi kpɔnɛ ɖa be “ɖoɖoeziɣi” alo “nufoɣi’ ye nye ema hã.”— Nyagblɔla 3:7.
Nu Ka Tae Yehowa Ðasefowo Ðea Gbefã Tso Ʋɔtru Nu Yi Ʋɔtru Nu?
Xlẽ nu tso dɔ si Yesu de Kristotɔwo si be woawɔ la ŋu.
Ðe Yehowa Ðasefowo Susuna Be Gbefã Si Yewoɖena Tso Ʋɔtru Nu Yi Ʋɔtru Nu Lae Ana Yewoadze Na Ðeɖekpɔkpɔa?
Ðe Yehowa Ðasefowo Susuna Be Gbefã Si Yewoɖena Tso Ʋɔtru Nu Yi Ʋɔtru Nu Lae Ana Yewoadze Na Ðeɖekpɔkpɔa?
Nu Ka Tae Yehowa Ðasefowo Gayia Ame Siwo Le Subɔsubɔha Aɖe Me Xoxo La Gbɔ?
Nu kae tae míegayia ame siwo le subɔsubɔha aɖe me xoxo la gbɔ?
Nu Ka Tae Yehowa Ðasefowo Gaɖea Gbefã Na Ame Siwo Gblɔna Be Yewomedi Be Yewoasee O?
Lɔlɔ̃e ʋãa wo ɣesiaɣi.
Ðe Yehowa Ðasefowo Zia Amewo Dzi Be Woado Le Wofe Subɔsubɔhawo Mea?
Ðe Yehowa Ðasefowo toa wofe gbefãɖeɖedɔa dzi zia amewo dzi be woava ɖo yewofe ha mea? Ðe wozia amewo dzi be woado le wofe subɔsubɔhawo mea?
Aleke Biblia Nusɔsrɔ̃ Si Yehowa Ðasefowo Wɔna Kple Amewo La Le?
Ate ŋu azã Biblia gɔmeɖeɖe ɖe sia ɖe ne èle nu srɔ̃m le Biblia nusɔsrɔ̃ fe ɖoɖo si Yehowa Ðasefowo wɔna kple amewo femaxee la me. Àte ŋu akpe wò fometɔwo kple xɔ̃wòwo be woawɔ ɖeka kpli wo faa.
Ðe Yehowa Ðasefowo Ðoa Mawunyadɔgbedelawo Ðe Duta?
Ame kawoe wɔa mawunyadɔgbedelawo fe dɔ, eye nu ka tae wowɔa dɔ sia ɖo? Ðe wonaa hehe tɔxɛ ame aɖewo ɖe dɔ sia wɔwɔ ŋua?
Ðe Nyɔnu Siwo Nye Yehowa Ðasefowo Hã Nyea Mawunyagblɔlawoa?
Akpa kae nyɔnuwo wɔna le gbefãɖeɖedɔ si Yehowa Ðasefowo le wɔwɔm le xexea me godoo la me?
Nu Ka Tae Yehowa Ðasefowo Meyɔa Afi Siwo Wokpena Le Be Sɔleme Alo Tsɔtsi O?
Xlẽ nu tso afi si ŋkɔ “Yehowa Ðasefowo Ƒe Fiaɖufe Akpata” dzɔ tso kple nu si ta míezãa ŋkɔ sia la ŋu.
Nu Ka Tae Yehowa Ðasefowo Mezãa Atitsoga Le Tadedeagu Me O?
Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
Nu Ka Tae Ale Si Yehowa Ðasefowo Wɔa Afetɔ Ƒe Fiẽnuɖuɖua To Vovo Na Subɔsubɔha Bubuwo Tɔ?
Wogayɔnɛ be Nuɖuɖu Kɔkɔe alo Ŋkuɖodzi, eye wònye wɔna kɔkɔe vevitɔ na Yehowa Ðasefowo. Kpɔ nya si Biblia gblɔ tso wɔna sia ŋu ɖa.
Ðe Yehowa Ðasefowo Ƒoa Wo Ðokui Ðe Xɔsetsakatsaka Nuwɔnawo Mea?
Biblia fe nufiafia kawoe kpena ɖe wo ŋu le nya sia ŋuɖoɖo me?
Ðe Yehowa Ðasefowo Ƒe Biblia To Vovoa?
Biblia vovovowo zazã ate ŋu ana be míafe Biblia-sɔsrɔ̃ naganyo ɖe edzi. Nu etɔ̃ aɖewo koŋ na be wòhiã be nàzã Ŋɔŋlɔ Kɔkɔeawo—Xexe Yeye Gɔmeɖeɖe Biblia le wò Biblia-sɔsrɔ̃ me.
Ðe Xexe Yeye Gɔmeɖeɖe Biblia De Pɛpɛpɛa?
Nu ka tae Xexe Yeye Gɔmeɖeɖea to vovo tso Biblia geɖewo gbɔ?
Ðe Yehowa Ðasefowo Xɔ Nubabla Xoxoa Dzi Sea?
Ðe Biblia fe akpa aɖewo do xoxoa? Kpɔ ale si ŋutinya si ɖea vi na ame kple aɖaŋuɖoɖo nyui siwo le Hebri Ŋɔŋlɔawo me ate ŋu aɖe vi na Kristotɔwoe ɖa.
Nu Ka Tae Yehowa Ðasefowo Meyia Aʋa O?
Wonya Yehowa Ðasefowo le xexea me godoo be womeyia aʋa o. Ðe esia na wonye afɔku na dziɖuɖuwoa? Xlẽ nu tso nu si tae míeyia aʋa o la ŋu.
Ðe Yehowa Ðasefowo Naa Kpekpeɖeŋu Ame Siwo Ŋu Dzɔdzɔmefɔkuwo Gblẽ Nu Lea?
Xlẽ nu tso kpekpeɖeŋu ŋutɔŋutɔ siwo míenaa míafe haxɔsetɔwo kple ame bubuwo siaa la ŋu.
Ðe Yehowa Ðasefowo Lɔ̃na Wowɔa Atike Na Woa?
Ame aɖewo susunɛ be Yehowa Ðasefowo melɔ̃na wozãa dɔdamɔnu aɖeke na wo o. Nyatefea?
Ðe Yehowa Ðasefowo Tsi Tre Ðe Abuidodo Ŋua?
Biblia me gɔmeɖose vevi eve siwo ate ŋu afia mɔ mí ne míele nya me tsom le abuidodo ŋu.
Nu Ka Tae Yehowa Ðasefowo Melɔ̃na Wodoa Ʋu Na Wo O?
Susu masɔmasɔ siwo le amewo si ku ɖe Yehowa Ðasefowo kple ʋudodo ŋu. Xlẽ nu tso nu si nye nyatefea ku ɖe míafe dzixɔsewo ŋu le nya sia ŋu.
Ðe Yehowa Ðasefowo Gbãa Ƒomewo Loo Alo Ðe Wotua Wo Ðoa?
Wobua fɔ Yehowa Ðasefowo ɣeaɖewoɣi be wogbãa fomewo. Gake Ðasefoawo gbɔe masɔmasɔawo tsona vavã?
Ðe Sewo Le Yehowa Ðasefowo Si Ku Ðe Gbeɖoɖoɖi Ŋua?
Modzakaɖenu aɖe koe gbeɖoɖoɖi nyea alo nu si yi ŋgɔ wu emae wònyea?
Aleke Yehowa Ðasefowo Bua Srɔ̃gbegbee?
Ðe Yehowa Ðasefowo kpena ɖe ame siwo fe srɔ̃ɖeɖe me kuxiwo le la ŋua? Ðe wòle be hametsitsiwo nada asi ɖe Ðasefo aɖe fe srɔ̃gbegbe dzia?
Ðe Yehowa Ðasefowo Dea Se Ðe Video, Agbalẽ Alo Hadzidzi Aɖewo Nua?
Biblia me mɔfiame vevi kawo ŋue wòle be Kristotɔ nabu ne ele tiatia wɔm ku ɖe nu si wòatsɔ aɖe modzakae ŋu?
Nu Ka Tae Yehowa Ðasefowo Meɖua Azã Aɖewo O?
Xlẽ nu tso nyabiase etɔ̃ aɖewo siwo ku ɖe Yehowa Ðasefowo kple azãɖuɖuwo ŋu la fe ŋuɖoɖowo ŋu.
Nu Ka Tae Yehowa Ðasefowo Meɖua Kristmas O?
Ame geɖewo ɖua Kristmas togbɔ be wonya afi si wòdzɔ tso hã. Xlẽ nu tso nu si tae Yehowa Ðasefowo meɖua Kristmas o la ŋu.
Nu Ka Tae Yehowa Ðasefowo Meɖua Easter (Pâques) O?
Ame geɖewo bua Easter be enye Kristotɔwo fe azã. Nu ka tae Yehowa Ðasefowo meɖunɛ o?
Nu Ka Tae Yehowa Ðasefowo Meɖua Dzigbezã O?
Kpɔ susu ene siwo tae Mawu mekpɔa ŋudzedze le ame siwo ɖua dzigbezã ŋu o la ɖa.
Nu Ka Tae Ale Si Yehowa Ðasefowo Wɔa Afetɔ Ƒe Fiẽnuɖuɖua To Vovo Na Subɔsubɔha Bubuwo Tɔ?
Wogayɔnɛ be Nuɖuɖu Kɔkɔe alo Ŋkuɖodzi, eye wònye wɔna kɔkɔe vevitɔ na Yehowa Ðasefowo. Kpɔ nya si Biblia gblɔ tso wɔna sia ŋu ɖa.
Aleke Yehowa Ðasefowo Bua Kunuwɔwɔe?
Nu siwo dzi Ðasefowo xɔ se vevie ku ɖe ku ŋu lae kpɔa ŋusẽ ɖe nyametsotso siwo wowɔna le kunuwɔwɔ ŋu dzi. Ke Biblia fe mɔfiame kawo dzie wotua wofe nyametsotsoawo ɖo?
Kristotɔwoe Yehowa Ðasefowo Nyea?
Taflatsɛ kpɔ ale si míeto vovo na subɔsubɔha bubu siwo hã woyɔna be Kristotɔwoe la ɖa.
Protestanttɔwoe Yehowa Ðasefowo Nyea?
Nu eve aɖewo na be Yehowa Ðasefowo fe nufiafiawo to vovo na subɔsubɔha bubu siwo menye Katolikotɔwo o siwo hã gblɔna be yewonye Kristotɔwo la fe nufiafiawo.
Amerikatɔwo Ƒe Kɔmamae Yehowa Ðasefowo Nyea?
Kpɔ nyatefenya 4 siwo ku ɖe habɔbɔ sia si le xexea me katã ŋu la ɖa.
Ðe Yehowa Ðasefowo Dea Ziontɔnyenye Dzia?
Míetu míafe dzixɔsewo ɖe Biblia dzi, Biblia mefia nu be gbegbɔgblɔ aɖe dolawo nyo wu bubuawo o.
Vivimehae Yehowa Ðasefowo Nyea?
Xlẽ nu tso gɔmesese eve siwo le ame geɖewo si ku ɖe vivimeha ŋu, eye nàtsɔe asɔ kple ame siwo tututu Yehowa Ðasefowo nye, ne wò ŋutɔ nàfo nya ta.
Aleke Mawɔ Azu Yehowa Ðasefo?
Mateo 28:19, 20 gblɔ afɔ etɔ̃ siwo wòle be ame naɖe.
Ðe Wòle Be Mava Zu Yehowa Ðasefo Kokoko Ne Wole Biblia Srɔ̃m Kplima?
Yehowa Ðasefowo srɔ̃a Biblia kple ame miliɔn geɖe le xexea me godoo eye womexɔa ga ɖe eta o. Gake ne míele Biblia srɔ̃m kple wò la, ɖe wòle be nàva zu Yehowa Ðasefo kokokoa?
Ðe Yehowa Ðasefowo Ƒoa Asa Na Ame Siwo Do Le Wofe Haa Mea?
Ehiãna ɣeaɖewoɣi be woaɖe ame le haa me, eye esia tea ŋu kpena ɖe amea ŋu wòtrɔna vaa haa me.


text:
Nukatae Wòsesẽ Ŋutɔ be Woaɖe Kuku?
Nukatae Wòsesẽ Ŋutɔ be Woaɖe Kuku?
LE July 2000 me la, California Dukɔ fe Sewɔha si le United States wɔ se aɖe be woatsɔ aɖe amewo tso nya me ne wofa na ame aɖe si nuvevi wɔ le afɔku aɖe si dzɔ ɖe woa kpli wo dzi me. Nukatae wowɔ sea ɖo? Wode dzesii be ne nuvevi wɔ amewo alo nane gblẽ le afɔku aɖe ta la, zi geɖe amewo melɔ̃na be yewoaɖe kuku o esi wosusu be ne nyaa va yi ʋɔnu la, kukuɖeɖea ava nye kpeɖodzi be yewolɔ̃ ɖe edzi be agɔdzedzea tso yewo gbɔ ta. Le go bubu me la, amesiwo se le wo ɖokui me be ele be woaɖe kuku na yewo enumake hafi la te ŋu doa dziku, eye afɔku maɖinuwo te ŋu hea nyaʋiʋli gãwo dea amewo dome.
Ele eme be mehiã be nàɖe kuku ɖe afɔku si fe dzɔdzɔ metso gbɔwò o ta o. Eye ɣeyiɣi aɖewo anɔ anyi si me nunyanu si nàwɔe nye be nàɖɔ ŋu ɖo le nya si nàgblɔ me. Blemalododo aɖe gblɔ be: “Dadafu megbea nufofo vivivo me o; ke amesi kpɔa efe nuyiwo dzi la, nunyalae.” (Lododowo 10:19; 27:12) Ke hã àte ŋu aɖe ameŋububu afia ahana kpekpeɖeŋu.
Gake ɖe menye nyatefe be ame geɖe dzudzɔ kukuɖeɖe, ne nyaa menye ʋɔnunya o gɔ̃ hã oa? Srɔ̃nyɔnu te ŋu faa konyi le afeme be, ‘Srɔ̃nye meɖea kuku ɖe naneke ta gbeɖegbeɖe o.’ Le dɔwɔfe la, dɔdzikpɔla te ŋu faa konyi be, ‘Nye dɔwɔviwo melɔ̃na ɖe wofe vodadawo dzi o, eye fã hafi woagblɔ be yewotɔ medzɔ o.’ Le suku la, nufialawo te ŋu naa nutsotso be, ‘Womehe ɖeviwo be woagblɔ be meɖe kuku o.’
Susu ɖeka si ta ame aɖe malɔ̃ be yeaɖe kuku o ate ŋu anye vɔvɔ̃ be kukuɖeɖea aɖe bubu le ye ŋu. Eŋububu be womagade nu ye ŋu o ana be maɖe alesi wòsena le eɖokui me ŋutɔŋutɔ afia o. Le nyatefe me la, amesi dzi wodze agɔa le la magadi be yeakpɔ agɔdzelaa kura o, si ana be wòasesẽ ŋutɔ be woagbugbɔ awɔ ɖeka.
Ame kemɛa fe seselelãmewo ŋu mabumabu ate ŋu anye susu bubu si ta ame aɖewo medina be yewoaɖe kuku o ɖo. Wofe nukpɔsusu ate ŋu anye be, ‘Menye ɖe kukuɖeɖea aɖɔ nusi megblẽ xoxo la ɖo o.’ Ame aɖewo hã melɔ̃na be yewoaɖe kuku o le nusiwo ate ŋu ado tso eme ta. Wobua eŋu be, ‘Ðe womada agbaa ɖe dzinye ahabia tso asinye be maxe nusi gblẽ ŋu fe oa?’ Gake nu gãtɔ kekeake si xea mɔ na vodada xɔxɔ ade eme enye dada. Amesi kpɔa eɖokui ale gbegbe be mate ŋu agblɔ be “tɔnye medzɔ o” fe nukpɔsusu anye be ‘Nyemalɔ̃ ɖe edzi wòava ɖe bubu le ŋunye o. Ema aɖe dzinye akpɔtɔ.’
Susu ka ke tae o, kukuɖenyawo menya gblɔna na ame geɖe o. Gake ɖe wòhiã nyatefe be woaɖe kukua? Viɖe kawoe dona tsoa kukuɖeɖe me?
[Nɔnɔmetata si le axa 3]
“Womehe ɖeviwo be woagblɔ be meɖe kuku o”
[Nɔnɔmetata si le axa 3]
“Nye dɔwɔviwo melɔ̃na ɖe wofe vodadawo dzi o”
[Nɔnɔmetata si le axa 3]
“Srɔ̃nyeŋutsu meɖea kuku gbeɖegbeɖe o”


text: 2 Nɔviwo, miawo ŋutɔwo mienya nyuie be míafe mia gbɔ vava la mezu dzodzro o.+2 Togbɔ be míekpe fu, eye woɖi gbɔ mí gbã le Filipi,+ abe ale si mienya ene hã la, dzi ɖo mía fo to mía Mawu fe kpekpeɖeŋu me be míagblɔ Mawu fe nya nyui la na mi+ le tsitretsiɖeŋu* geɖe me.3 Elabena nuxlɔ̃ame si míenana mi la menye alakpanya alo susu vɔ̃ alo amebeble wònye o,4 ke boŋ ale si ko Mawu kpɔe be míedze be wòatsɔ nya nyui la ade asi na míi la, nenemae míefoa nui, menye be wòadze amegbetɔwo ŋu o, ke boŋ be wòadze Mawu, ame si dzroa míafe dziwo me kpɔ la ŋu.+5 Le nyatefe me la, mienyae nyuie be míezã ameflunya ŋɔnɔe aɖeke ɣeaɖekeɣi kpɔ o, alo to aye me klẽ ŋu ɖe ame aɖeke fe nu ŋu kpɔ o;+ Mawue nye ɖasefo!6 Eye míele bubu hã dim tso amegbetɔwo gbɔ o, míele edim tso miawo alo ame bubuwo gbɔ o, togbɔ be míate ŋu anye agba gã aɖe na mi le Kristo fe apostolo siwo míenye ta hafi.+7 Ke boŋ míewɔa nu ɖe mia ŋu tufafatɔe, abe ale si vidada léa be na eya ŋutɔ viawo nyuie ene.8 Eya ta esi míelɔ̃a nu le mia gbɔ o ta la, edzɔ dzi na mí vevie be, menye Mawu fe nya nyui la ɖeɖe ko míatsɔ ana mi o, ke míawo ŋutɔ mía ɖokuiwo* hãe,+ elabena mieva zu míafe lɔlɔ̃tɔwo.+9 Nyatefee, nɔviwo, mieɖoa ŋku míafe agbagbadzedze kple kutrikuku dzi. Esime míele Mawu fe nya la gblɔm na mi la, míewɔa dɔ zã kple keli, ale be míagazu agba gã aɖeke na mia dometɔ aɖeke o.+10 Miawoe nye ɖasefowo, eye Mawu hã nyee, be míenye nutefewɔlawo kple ame dzɔdzɔewo kpakple mokakamanɔŋutɔwo le mi xɔsetɔwo dome.11 Eye mienya nyuie be míeyi edzi xlɔ̃ nu mia dometɔ ɖe sia ɖe,+ eye míefa akɔ na mi hefo nu na mi abe ale si vifofo+ wɔna na viawo ene,12 ale be miayi edzi azɔ ale si dze Mawu,+ ame si yɔ mi va efe Fiaɖufe+ kple ŋutikɔkɔe+ gbɔ la ŋu.13 Ɛ̃, ema tae míawo hã míedaa akpe na Mawu madzudzɔmadzudzɔe ɖo,+ elabena esi miexɔ Mawu fe nya, si miese tso mía gbɔ la, miexɔe abe amegbetɔwo fe nya ene o, ke boŋ abe Mawu fe nya ene, abe ale si tututu wòle hã ene, eye wòle dɔ dzi le mi xɔsetɔwo me.14 Nɔviwo, miezu Mawu fe hame siwo le Yudea siwo wɔ ɖeka kple Kristo Yesu la srɔ̃lawo, elabena miawo hã miekpe fu le miawo ŋutɔwo mia deviwo si me,+ abe ale si tututu woawo hã wokpe fu le Yudatɔwo si me la ene,15 ame siwo wu Afetɔ Yesu+ gɔ̃ hã kple nyagblɔɖilawo, eye woti míawo hã yome.+ Azɔ hã, womele nu si dze Mawu ŋu la wɔm o, ke boŋ wotsi tsitre ɖe amewo katã fe nyonyo ŋu,16 esi wodze agbagba be yewoaxe mɔ na mí be míagafo nu na dukɔwo me tɔwo ne woakpɔ ɖeɖe o.+ Ale ɣesiaɣi wona wofe nu vɔ̃wo yɔ gba go. Ke efe dziku la va wo dzi mlɔeba.+17 Ke nɔviwo, esi mía kpli mi dome klã ɣeyiɣi kpui aɖe (le ŋutilã me, menye le míafe dzi me ya o), eye miele mía dzrom vevie ta la, míedze agbagba ɖe sia ɖe be míagakpɔ mia ŋkume.18 Esia tae míeɖoe be míava mia gbɔ, ɛ̃, nye Paulo, medze agbagba menye zi ɖeka o, ke boŋ zi eve sɔŋ; ke Satana tu afɔ eme.19 Elabena nu kae nye míafe mɔkpɔkpɔ alo dzidzɔ alo aseyetsotso fe dziɖuɖukuku le mía Afetɔ Yesu ŋkume le efe anyinɔɣi la? Alo menye miawoe oa?+20 Ɛ̃, miawoe nye míafe bubu kple dzidzɔ.


text:
7 “Ne mebe mada gbe le Israel ŋu la,Ekema Efrayim fe vodada+Kple Samaria fe nu vɔ̃ɖi wɔwɔwo hã dzea go;+Elabena wole alakpadada dzi;+Fiafitɔ dzea kpɔ, eye adzohawo dzea nu dzi le gota.+2 Gake womegblɔna le wofe dzi me be, maɖo ŋku yewofe nu vɔ̃ɖi wɔwɔwo katã dzi o.+Azɔ wofe nuwɔnawo ɖe to ɖe wo;Wole ŋkunyeme tututu.3 Wotsɔ wofe nu vɔ̃ɖi wɔwɔ do dzidzɔ na fia la,Eye wotsɔ wofe amebeble do dzidzɔ na amegãwo.4 Ahasiwɔlawoe wo katã wonye.Wole bibim abe abolokpo si me wodo dzo ɖo ene.Abolomela megatua dzoa ɖo o, va se ɖe esime wòblu amɔwɔa vɔ hedae ɖi wòho.5 Le míafe fia fe ŋkekenyui dzi la,Wain de dɔ lãme na amegãwo hena wodo dziku vevie.+Fia la kea abɔ me na fewuɖulawo.6 Elabena wofe dziwo le bibim abe kpodzo ene wotsɔ yina.*Abolomela le alɔ̃ dɔm zã bliboa;Eye kpodzoa bi vlavlavla le ŋdi me.7 Wo katã woxɔ dzo abe kpodzo ene,Eye wofiã wofe dziɖulawo.*Wofe fiawo katã dze anyi;+Wo dometɔ aɖeke meyɔam o.+8 Efrayim tsaka kple dukɔwo.+Efrayim le abe abolo nogoe si wometrɔ o ene.9 Ame tutɔwo xɔ ŋusẽ le esi,+ ke menyae o.Efe ta fo wɔ, ke menyae o.10 Israel fe dàda bu fɔe,+Ke wometrɔ ɖe Yehowa wofe Mawu la ŋu o,+Eye womedi eyome mɔ le nu siawo katã me hã o.11 Efrayim le abe ahɔnɛ tsibome, si nunya mele tagbɔ na o* ene.+Woyɔ Egipte;+ woyi Asiria.+12 Mada nye ɖɔ ɖe wo dzi le afi sia afi si woyi.Maɖiɖi wo ɖe anyi abe dzifoxewo ene.Mahe to na wo abe ale si woxlɔ̃ nu wofe ha la ene.+13 Baba na wo, elabena wosi le gbɔnye!Gbegblẽ neva wo dzi, elabena woda vo ɖe ŋunye!Menɔ klalo be maɖe wo hafi, ke woda alakpa ɖe asinye.+14 Womeyɔm tso wofe dzi me be maxɔ na yewo o,+Evɔ wole avi fam vevie le wofe abawo dzi.Woasi wo ɖokuiwo le nuku kple wain yeye ta;Wodzea aglã ɖe ŋunye.15 Togbɔ be mehe to na wo eye medo ŋusẽ wofe alɔwo hã la,Wotso ɖe ŋunye hele tame vɔ̃ ɖom.16 Wotrɔ, ke menye ɖe nu si kɔkɔ wu ŋu o;*Wozu abe dati doagblɔ ene.+Wofe amegãwo atsi yi nu le esi wofe aɖewo gblɔa nya vlowo ta.Esia tae woaɖu fewu le wo ŋu le Egipte-nyigba dzi ɖo.”+
Etenuŋɔŋlɔ
^ Agate ŋu afia, “abe kpodzo ene esi woyi le ayedzedze me.”


text: 24 “Ne ŋutsu aɖe ɖe nyɔnu eye emegbe wòkpɔ nu manyomanyo aɖe le nyɔnua ŋu ale be efe nu meganyo eŋu o la, ekema ŋutsua naŋlɔ srɔ̃gbegbalẽ nɛ,+ eye wòatsɔe ade esi ahanyae le efe me.+2 Ne edzo le efe me la, ate ŋu azu ŋutsu bubu srɔ̃.+3 Ne ŋutsu evelia sia lé fui,* eye wòŋlɔ srɔ̃gbegbalẽ de esi henyae le efe me, alo ne ŋutsu evelia sia si ɖee la ku la,4 ŋutsu si srɔ̃ wònye gbã, si nyae la, mekpɔ mɔ agaɖee wòazu srɔ̃a esi wogblẽe vɔ megbe o, elabena ŋunyɔnue esia nye na Yehowa. Mègahe vɔ̃ va anyigba si Yehowa wò Mawu tsɔ le nawòm be wòanye wò domenyinu la dzi o.5 “Ne ŋutsu aɖe ɖe srɔ̃ yeye la, mele be wòayi aʋa loo alo woaɖo dɔ bubu aɖeke nɛ o. Ele be wòanɔ anyi fe ɖeka, anɔ afe me ado dzidzɔ na srɔ̃a.+6 “Ame aɖeke megaxɔ té alo tévi sesẽe wòazu awɔbanu o,+ elabena nu si nu amea nɔa agbe ɖoe* nye ema xɔm wòle awɔbanui.7 “Ne wokpɔ ame aɖe wòlé nɔvia Israel-vi aɖe ɣla, eye wòsẽ ŋuta le eŋu hetsɔe dzra la,+ ekema woawu ameléla la.+ Eye nàɖe vɔ̃ la ɖa le dowòme.+8 “Ne anyidɔ* ɖo mia dome la, wɔ nu siwo katã nunɔla siwo nye Lewi viwo afia mi la dzi pɛpɛpɛ.+ Ale si tututu mede se na wo la, nenema pɛpɛpɛ miawɔ.9 Ðo ŋku nu si Yehowa wò Mawu wɔ Miriam le mɔa dzi esime mietso Egipte gbɔna la dzi.+10 “Ne èdo nane na hawòvi la,+ mègage ɖe efe me atsɔ nu si wòbe yeatsɔ aɖo awɔbae la sesẽe o.11 Tɔ ɖe xexe, eye ame si nèdo nua na la ŋutɔ natsɔ awɔbanua ado goe vɛ na wò.12 Ke ne ame dahe wònye la, efe awɔbanu la megatsi gbɔwò ŋu nake ɖe edzi o.+13 Ne ɣe nya ɖo to teti ko la, nàgbugbɔ awɔbanu la nɛ, bena wòate ŋu atsyɔ avɔ la ne emlɔ anyi,+ ne wòayra wò; eye wòazu dzɔdzɔenyenye na wò le Yehowa, wò Mawu ŋkume.14 “Mègatafa apadɔwɔla si da ahe la o, eɖanye nɔviwòwo alo amedzro siwo le wò duwo* me le wò anyigba dzi la dometɔ aɖee o.+15 Ele be nàxe efe fe nɛ gbe ma gbe+ hafi ɣe naɖo to, elabena ame dahee, eye efe fetue lé efe agbe* ɖe te. Ne wòagado ɣli na Yehowa le tawò, ne wòazu nu vɔ̃ na wò o.+16 “Womawu fofowo ɖe nu si wo viwo wɔ la ta o, eye womawu viwo hã ɖe nu si wo fofowo wɔ la ta o.+ Woawu ame ɖe eya ŋutɔ ko fe nu vɔ̃ ta.+17 “Mègatrɔ gbo amedzro alo tsyɔ̃evi fe nya le ʋɔnudɔdrɔ̃ me o,+ eye mègaxɔ ahosi fe avɔ awɔbae o.+18 Ðo ŋku edzi be ènye kluvi le Egipte kpɔ, eye Yehowa wò Mawu ɖe wò tso afi ma.+ Esia tae mele se dem na wò be nàwɔ alea ɖo.19 “Ne èŋe wò agblemenuwo eye nèŋlɔ babla aɖe be ɖe agblea me la, mègatrɔ yi be yeatsɔe o. Nenɔ anyi na amedzrowo, tsyɔ̃eviwo kple ahosiwo;+ ne Yehowa wò Mawu nayra wò le nu siwo katã nèwɔna la me.+20 “Ne èfo wò amiti vɔ la, mègatrɔ yi ɖafo wofe alɔawo ake o. Esiwo susɔ la nenɔ anyi na amedzrowo, tsyɔ̃eviwo kple ahosiwo.+21 “Ne èxa waintsetsewo le wò waingble me vɔ la, mègatrɔ yi ɖafo esiwo tsi anyi la nu fu o. Gblẽ wo ɖi na amedzrowo, tsyɔ̃eviwo kple ahosiwo.22 Ðo ŋku edzi be ènye kluvi le Egipte-nyigba dzi kpɔ. Esia tae mele se dem na wò be nàwɔ alea ɖo.


text:
Kpɔɖeŋu Nyuiwo—Wole Vi Ðem na Wòa?
Kpɔɖeŋu Nyuiwo—Wole Vi Ðem na Wòa?
“MIETRƆ zu kpɔɖeŋu na amesiwo katã xɔnɛ sena le Makedonia kple Axaya.” Apostolo Pauloe ŋlɔ nya mawo ɖo ɖe Kristotɔ nutefewɔla siwo nɔ Tesalonika. Kpɔɖeŋu si woɖo ɖi na haxɔsetɔwo dze na kafukafu nyatefe. Ke hã kpɔɖeŋu si Paulo kple efe zɔhɛwo ɖo la srɔ̃m Tesalonikatɔwo ŋutɔ hã nɔ. Paulo gblɔ be: “Míafe nyanyui la meva mia gbɔ le nya me ɖeɖeko o, ke boŋ le ŋusẽ kple gbɔgbɔ kɔkɔe kpakple kakaɖedzikpɔkpɔ geɖe me hã, abe alesi mienya amesi fomeviwo míenye le mia dome le mia ta la ene. Eye miawo miezu míawo . . . srɔ̃lawo.”—Tesalonikatɔwo I, 1:5-7.
Ẽ, menye mawunya koe Paulo gblɔ o. Efe agbenɔnɔ ŋutɔ hã nye mawunyagbɔgblɔ—enye xɔse, dzidodo, kple ɖokuitsɔtsɔsavɔ fe kpɔɖeŋu. Le esia ta la, Paulo kple efe zɔhɛwo va zu kpɔɖeŋu sẽŋu le Tesalonikatɔwo fe agbenɔnɔ me, eye wòʋã wo be woxɔ nyatefea “le xaxa geɖe me.” Gake menye Paulo kple efe hadɔwɔlawo ɖeɖekoe kpɔ ŋusẽ nyui ɖe xɔsetɔ mawo dzi o. Ame bubu siwo do dzi le xaxa me hã fe kpɔɖeŋu de dzi fo na wo. Paulo ŋlɔ ɖo ɖe Tesalonikatɔwo be: “Miawo, nɔviwo, miezu Mawu [fe] hame, siwo le Yudea le Kristo Yesu me la, srɔ̃lawo; elabena miawo hã miekpe fu mawo ke tso mia ŋutɔwo mia dumeviwo gbɔ, abe alesi woawo hã wokpee tso Yudatɔwo gbɔ la ene.”—Tesalonikatɔwo I, 2:14.
Kristo Yesu—Kpɔɖeŋuɖola Vevitɔ
Togbɔ be Paulo ŋutɔ ɖo kpɔɖeŋu si dze be woasrɔ̃ hã la, egblɔ be Yesu Kristo ye nye kpɔɖeŋuɖola vevitɔ si wòle be Kristotɔwo nasrɔ̃. (Tesalonikatɔwo I, 1:6) Kristoe nye míafe Kpɔɖeŋuɖola vevitɔ eye egakpɔtɔ nyee hã. Apostolo Petro ŋlɔ be: “Esia ŋuti woyɔ mi vɛ ɖo; elabena Kristo hã kpe fu le mia ta, eye wògblẽ kpɔɖeŋu ɖi na mi, bene miadze efe afɔɖofewo yome.”—Petro I, 2:21.
Gake Yesu wu efe amegbetɔgbenɔnɔ nu fe 2,000 kloe enye si va yi. Enye gbɔgbɔmenuwɔwɔ makumaku eye ‘wòle kekeli si ŋu womate ŋu ate ɖo o me’ fifia. Eyata ‘ame aɖeke megakpɔe kpɔ alo agate ŋu akpɔe o.’ (Timoteo I, 6:16) Ekema aleke míate ŋu asrɔ̃e? Mɔ ɖekae nye be míasrɔ̃ Biblia me nuŋlɔɖi ene siwo fo nu tso Yesu fe agbenɔnɔ ŋu. Numekɔkɔ le Nyanyuigbalẽawo me ku ɖe efe amenyenye, efe agbenɔnɔ, kple efe ‘tamesusu’ ŋu. (Filipitɔwo 2:5-8) Míagate ŋu akpɔ numekɔkɔ akpee ne míesrɔ̃ agbalẽ si nye Ame Vevitɔ Kekeake Si Nɔ Anyi Kpɔ nyuie; agbalẽ sia dzro nusiwo dzɔ le Yesu fe agbenɔnɔ me tsitotsito eye wògblɔ wo ɖe ɣeyiɣi siwo me wodzɔ ɖo nu. *
Ðokuitsɔtsɔsavɔ fe kpɔɖeŋu si Yesu ɖo la kpɔ ŋusẽ gã aɖe ɖe apostolo Paulo dzi. Egblɔ na Korinto Kristotɔwo be: “Nye la melɔ̃na ŋutɔ bena, magblẽ [nye ŋusẽ], eye mana woagblẽ nye ŋutɔ le miafe luʋɔwo ta.” (Korintotɔwo II, 12:15) Kristo fe nɔnɔme ka gbegbee nye si! Esi míele ŋugble dem le Kristo fe kpɔɖeŋu debliboa ŋu la, ele be wòaʋã míawo hã be míasrɔ̃e le míafe agbenɔnɔ katã me.
Le kpɔɖeŋu me, Yesu fia nu mí be míaɖo ŋu ɖe ŋugbe si Mawu do be yeana ŋutilãmenuwo mí la ŋu. Gake ewɔ nusi wu ema. Eɖe xɔse kple ŋuɖoɖo ɖe Yehowa ŋu fia gbesiagbe. Egblɔ be: Mateo 6:25; 8:20) Ðe dzimaɖitsitsi ɖe ŋutilãmenuwo ŋu xɔ wò tamesusu kple nuwɔnawo mea? Alo ɖe wò agbenɔnɔ le eɖem fia be èle Fiaɖufea dim gbãgbiagbãa? Ke nɔnɔme si le asiwò ɖe Yehowa fe subɔsubɔdɔa ŋu ya ɖe? Ðe wòle abe míafe Kpɔɖeŋuɖola, Yesu, tɔ enea? Biblia ɖee fia be menye ɖeko Yesu fo nu tso dzonɔameme ŋu ko o ke eɖe dzonɔameme sẽŋu fia zi geɖe hã. (Yohanes 2:14-17) Gakpe ɖe eŋu la, kpɔɖeŋu si Yesu ɖo le lɔlɔ̃ gome nyo ale gbegbe! Etsɔ eya ŋutɔ fe agbe sa vɔ ɖe efe nusrɔ̃lawo ta gɔ̃ hã! (Yohanes 15:13) Ðe nèsrɔ̃a Yesu ale be nèɖea lɔlɔ̃ fiaa nɔviwò Kristotɔwoa? Alo ɖe nèɖea mɔ wo dometɔ aɖewo fe blibomademade xea mɔ be mèɖea lɔlɔ̃ fiaa wo oa?“Abeiwo kpɔ dowo, eye dzifoxeviwo hã kpɔ atɔwo; ke Amegbetɔvi la mekpɔ afisi wòatsɔ ta aziɔ ɖo o.” (
Le míafe agbagbadzedze me be míasrɔ̃ Kristo fe kpɔɖeŋua la, míada fu zi gbɔ zi geɖe. Gake agbagba siwo míadze be ‘míado Afetɔ Yesu Kristo’ la adze Yehowa ŋu godoo.—Romatɔwo 13:14.
‘Amesiwo Nye Kpɔɖeŋu na Alẽha La’
Ðe ame aɖewo le hamea me egbea siwo ate ŋu anye kpɔɖeŋu na mía? Woli vavã! Ele vevie ŋutɔ be nɔviŋutsu siwo wotsɔ ɖo agbanɔamedzinɔfewo naɖo kpɔɖeŋu. Paulo gblɔ na Tito, amesi subɔ hamewo le Kreta eye wòɖo dzikpɔlawo la be, hamemegã ɖesiaɖe si woɖo la nanye ‘mokaka manɔŋutɔ.’ (Tito 1:5, 6) Nenema ke apostolo Petro hã xlɔ̃ nu be “hamemegãwo” ‘nanye kpɔɖeŋu na alẽha la.’ (Petro I, 5:1-3) Ke amesiwo nye subɔsubɔdɔwɔlawo hã ɖe? Ele be woawo hã nanye “amesiwo subɔna nyuie.”—Timoteo I, 3:13.
Le nyatefe me ne míekpɔ mɔ be hamemegã alo subɔsubɔdɔwɔla ɖesiaɖe nabi ŋutɔ le Kristotɔwo fe subɔsubɔdɔa fe akpa sia akpa la, manya wɔ o. Paulo gblɔ na Kristotɔ siwo nɔ Roma be: “Amenuvevenunana, siwo le vovovo la, le mía si le amenuveve, si wona mí la nu.” (Romatɔwo 12:6) Nɔvi ɖesiaɖe kple nusi me wòdzea agbagba le. Susu manɔ eme be míakpɔ mɔ be hamemegãwo awɔ nusianu wòade blibo o eye be woagblɔ nya sia nya hã pɛpɛpɛ o. Biblia gblɔ le Yakobo 3:2 be: “Mí katã [míedaa] vo le nu geɖewo me. Ne ame aɖe meda vo le nufofo me o la, eyae nye ame blibo, eye wòkpɔ ŋusẽ bena, wòaɖu ŋutilã blibo la katã hã dzi.” Gake togbɔ be hamemegãwo awɔ nu madeblibowo hã la, woate ŋu “[anye] kpɔɖeŋu na xɔsetɔwo le nya me, le anyinɔnɔ me, le lɔlɔ̃ me, le gbɔgbɔ me, le xɔse me, le dzadzɛnyenye me,” abe Timoteo ene. (Timoteo I, 4:12) Ne hamemegãwo wɔ nu nenema la, alẽha la me tɔwo alɔ̃ faa atsɔ aɖaŋuɖoɖo si le Hebritɔwo 13:7 awɔ dɔe, afisi gblɔ be: “Miɖo ŋku mia nunɔlawo . . . dzi, eye mikpɔ wofe agbenɔnɔ fe nuwuwu la ɖa, ne miasrɔ̃ wofe xɔse.”
Egbeŋkekea me Kpɔɖeŋu Bubuwo
Le fe bla nane siwo va yi nyitsɔ laa me la, ame bubu geɖe ɖo kpɔɖeŋu nyuiwo. Ke dutanyanyuigblɔla ɖokuitsɔtsɔsavɔla akpe geɖe siwo “gblẽ nɔviŋutsuwo alo nɔvinyɔnuwo alo fofo alo dada alo srɔ̃ alo viwo alo abɔwo alo xɔwo ɖi” be yewoawɔ dɔ si wode Kristotɔwo si le dutanyigbawo dzi ya ɖe? (Mateo 19:29) Azɔ bu dzikpɔla mɔzɔlawo kple wo srɔ̃wo, ŋutsu kple nyɔnu siwo nye lɔlɔ̃nu faa dɔwɔlawo le Gbetakpɔxɔ Habɔbɔa fe alɔdzedɔwɔfewo, kpakple mɔɖela siwo wɔa subɔsubɔdɔ na hamewo ŋu kpɔ. Ðe kpɔɖeŋuɖola siawo ate ŋu ade dzo ame bubuwo mea? Kristotɔ nyanyuigbefãɖela aɖe si le Asia ɖo ŋku dutanyanyuigblɔla aɖe si do le Gbetakpɔxɔ Habɔbɔa fe Biblia Gilead Suku fe klass enyilia dzi. Egblɔ be nɔviŋutsu nutefewɔla sia “lɔ̃ faa kpe mũ sɔgbɔ kple yame fe dzoxɔxɔ sesẽ fe fu. . . . Nusi gawɔ dɔ ɖe ame dzi wue nye alesi wòte ŋu ɖea gbefã le China kple Malaysia gbewo me togbɔ be England ye wòtso hã gake.” Nukae do tso kpɔɖeŋu nyui sia me? Nɔviŋutsua gblɔ be: “Efe tufafa kple dzinɔamefo ʋãm medi be nye hã mazu dutanyanyuigblɔla ne metsi.” Mewɔ nuku o be nɔviŋutsu sia va zu dutanyanyuigblɔla hã.
Agbemeŋutinya gbogbo aɖewo siwo dze le Gbetakpɔxɔ kple Nyɔ! magazinewo me la le Watch Tower Publications Index me. Ŋutinya siawo fia alesi ame aɖewo gblẽ xexemedɔwo kple taɖodzinuwo ɖi, woɖu gbɔdzɔgbɔdzɔwo dzi, wowɔ tɔtrɔ ɖedzesiwo le wofe agbenɔnɔ me, woɖe nɔnɔme ɖɔʋu fia le xaxa me, eye wowɔ dɔ sesẽ, wodo dzi, wowɔ nutefe, wobɔbɔ wo ɖokui, eye woɖe ɖokuitsɔtsɔsavɔ fe gbɔgbɔ fia. Nuxlẽla aɖe ŋlɔ nu tso ŋutinya siawo ŋu be: “Ne mexlẽ nusiwo me ame bubuwo to la, wowɔnɛ be meganyea Kristotɔ ɖokuibɔbɔla kple akpedala ɖe edzi, eye wokpe ɖe ŋunye be nyemebua ɖokuinye ŋu akpa alo dia ɖokuinye tɔ o.”
Gakpe ɖe eŋu la, mègaŋlɔ kpɔɖeŋu nyui ɖola siwo le miafe hamea me be o: fome fe ta siwo medoa kpo wofe fomewo fe ŋutilã kple gbɔgbɔ me nuhiahiãwo gbɔ kpɔkpɔ o; nɔvinyɔnu—vinɔ srɔ̃manɔsitɔwo hã le eme—siwo kpea akɔ kple vinyinyi me kuxiwo hafi gakpɔa gome le subɔsubɔdɔa me kple ŋkubiã; ame tsitsiwo kple lãmegbegblẽtɔ siwo kpɔtɔ le nutefe wɔm togbɔ be wole gbɔdzɔgbɔdzɔm ɖe edzi eye wofe lãme mesẽ o hã. Ðe kpɔɖeŋuɖola siawo fe nu meʋãa wò oa?
Ele eme be kpɔɖeŋu gbegblẽ ɖolawo bɔ ɖe xexeame ya. (Timoteo II, 3:13) Ke hã bu nuxlɔ̃amenya si Paulo ŋlɔ ɖo ɖe Kristotɔ siwo nɔ Yudea ŋu kpɔ. Esi apostolo Paulo gblɔ kpɔɖeŋugbe si blematɔ ŋutsu kple nyɔnu geɖe nɔ vɔ la, ede dzi fo na wo be: “Eyata míawo hã, esi ɖaseɖilawo fe alilikpo gã ŋutɔ fo xlã mí la, mina . . . míatsɔ dzidodo anɔ dudimekeke, si woɖo na mí la dzi, eye míakpɔ Yesu, si nye xɔse fe gɔmeɖola kple nuwula la ɖa.” (Hebritɔwo 12:1, 2) Kpɔɖeŋu nyui ɖolawo fe “alilikpo gã” aɖe fo xlã Kristotɔ siwo li egbea hã—blematɔwo kple egbeŋkekea me tɔwo siaa. Ðe wole vi ɖem na wò nyatefea? Woate ŋu aɖe vi na wò ne èɖoe kplikpaa be ‘yeanye nu nyui srɔ̃la, ke menye nu vɔ̃ɖi srɔ̃la o.’—Yohanes III, 11.
[Etenuŋɔŋlɔ]
^ mm. 6 Etalawoe nye Watchtower Bible and Tract Society of New York, Inc.
[Nya si ɖe dzesi si le axa 20]
Ne míekpɔ mɔ be hamemegã alo subɔsubɔdɔwɔla ɖesiaɖe nabi ŋutɔ le Kristotɔwo fe subɔsubɔdɔa fe akpa sia akpa la, manya wɔ o
[Nɔnɔmetata siwo le axa 21]
Wodi tso hamemegãwo si be ‘woanye kpɔɖeŋu na alẽha la’


text:
Jerry Rawlings
Jerry John Rawlings si wodzi Masa 22, 1947 me, enye Ghana dukplɔla zi eve sɔŋ. Etrɔ megbe le Adeɛmekpɔxe 12, 2020 me. Woyɔe be Jeremiah Rawlings John le efe ɖevi me. Efe dziɖuƔi gbãtɔ nɔ fe 1979 me eye evelia dze egɔme tso Dzome 31, 1981 vaseɖe Dzove 7, 2001.
Efe fometɔwo[trɔ asi le eŋu | trɔ asi le etsofe ŋu]
Rawlings tɔ ŋkɔ enye James Ramsay John, amesi tso Scotland le United Kingdom. Eya kple srɔ̃a Maria tso Scotland va wɔ dɔ le United Africa Company (UAC) le Gɛ̃. Nɔa enye Afenɔ Victoria Agbotui tso Dzelukofe, si te ɖe Keta ŋuti le Vɔlta nutome. Rawlings ɖe Nana Konadu Agyeman si nye Asanteawo. Wodzi vi ene, nyɔnuvi etɔ̃ kple ŋutsuvi ɖeka.
Efe suku dede kple dɔ sɔsrɔ̃[trɔ asi le eŋu | trɔ asi le etsofe ŋu]
Rawlings tɔ mekpɔ edzi le efe ɖevi me o eyata ezu nɔa fe agbe to efe suku dede katã me. Ede Achimota School, si nye Ghana fe suku deŋgɔwo dometɔ ɖeka. Esi wodo le Achimota School la, eyi dɔsrɔ̃fe le Ghana yamesrafowo gbɔ. Wofiae yameʋukuku. Rawlings va nya yameʋuawo kuku alegbegbe be wonae Speed Bird dzesigbalẽ le nusɔsrɔ̃a fe nuwuwu.
Asrafo dɔ wɔwɔ[trɔ asi le eŋu | trɔ asi le etsofe ŋu]
Le Tedoxe 1968 me la, wo ɖo Rawlings ɖe Takoraɖi le Ɣetoɖofe nutome. Ewu efe nusɔsrɔ̃ nu le Dzove 1969 me. Wo de bubu eŋu kpakple dzesi si woyɔna be "Speed Bird Trophy" le alesi wò bi ɖe ayameʋu kuku me ta. Edze dɔ gɔme abe Pilot Officer ene. Le Afɔfiɛ 1978 me la, woɖoe "Flight Lieutenant" le ayamesrafowo me. Le Damɛ 1979 me la, Rawlings kple xɔ̃a asrafoaɖewo dze aglã ɖe dukɔkplɔlawo ŋuti. Wofe nya enye be yewo fe asrafomegãwo va le gaɖum akpa. Wolé wo katã eye wodze ʋɔnudɔdrɔ̃ gɔme le Gɛ̃ le Damɛ 28, 1979. Esi ʋɔnudɔdrɔ̃a nɔ edzi yim la, asrafowo kple ame bubuwo va dze lɔ̃lɔ̃m na Rawlings.
Dukplɔla[trɔ asi le eŋu | trɔ asi le etsofe ŋu]
Le Masa 4, 1979 fɔŋli me la, asrafoaɖewo vayi ɖe Rawlings kple xɔ̃awo tso game. Hoʋiʋli do le Gɛ̃ gbɔme ŋkekea katã gake le ɣetrɔ me la, Kodzo Boakye-Gyan ɖe gbefã le nufomɔawo dzi le dukɔame godo bena Supreme Military Council dziɖuɖua ge. Asrafoawo ɖo Rawlings wofe zimenɔla, eye wotsɔ ŋkɔ na dziɖuɖua be Armed Forces Revolutionary Council (AFRC).
Le Masa 16, 1979 dzi la, wowu Ignatius Kutu Acheampong si nye Ghana dukplɔla tso 1972 va ɖo 1978, kple E. K. Utuka si nye Ghana lifoŋudzɔsrafowo fe amegã. Wotso afia nawo be woɖu dukɔa fe ga zã eye womenye nutefewɔlawo o. Le Masa 26, 1979 dzi la, woga wu asrafomegãwo woame ade kpe ɖe eve siawo ŋu. Eva dze le National Reconciliation Commission fe nyawometoto me be ʋɔnudɔdrɔ siawo me de tutuwo eye wome drɔ ʋɔnu na wodometɔ aɖewo kroa o.
Wole asrafomegãwo geɖe kpe ɖe enyi siawo ŋu eye wode wodemtɔ geɖe ga me. Rawlings kple efe amewo tso ɖe asitsalawo hã ŋu.
Hafi Rawlings ava zia dzi la, woɖo be woawɔ akametatia na dziɖuɖu yeye si me asrafowo ma nɔ o. Esia yi dzi abe alesi woɖo ene eye Ghana dukɔa tia Hilla Limann be wòa nye dukplɔla yeyea. Rawlings ɖe asi le dziɖuɖua ŋu na Limann le Anyɔnyɔ 24, 1979 me.
Dziɖuɖu evelia[trɔ asi le eŋu | trɔ asi le etsofe ŋu]
Le Dzome 31, 1981 dzi la, Rawlings tso ɖe Limann fe dziɖuɖua ŋu. Hoʋiʋli ga nɔ anyi gake enu me sẽ abe 1979 tɔ o. Ghana fe kplɔla tatiawo katã ge eye woɖo Provisional National Defence Council (PNDC) abe dziɖuɖu yeyea. Rawlings ga nye zimenɔla na PNDC hã.
Dziɖula tatia[trɔ asi le eŋu | trɔ asi le etsofe ŋu]
Esime Rawlings fe dziɖuɖu nɔ dididi la, amewo dze babia be ehiã be Ghana aga ɖo dziɖuɖu tatia alebe dua kɔkpɔkplɔ na nɔ ɖoɖo kple sewo si dukɔa katã aɖo nu. Le fea ɖewo megbe la, Rawlings va lɔ̃ be dziɖuɖua natrɔ. Eɖe asi le asrafo dɔ ŋu eye wo ɖo be yea nɔ akametatiaa me. Woɖo National Democratic Congress (NDC), eye Rawlings nye wofe ŋgɔnɔla. Ghanatɔwo tia Rawlings abe dukplɔla yeyea gake le seawo nu la, elebe woa gbugbɔ dukplɔla atia fe ene sia ene megbe. Rawlings fe dziɖuɖu dze egɔme le Dzove 7, 1993 dzi eye ewunu Dzove 7, 1997. Wo ga tia Rawlings le Dzome 2000 eyata eyi dzi tso 1997 vaseɖe Dzove 7, 2001. Eseawo me ɖe mɔ be woatia dukplɔla ɖeke wu zi eve o alebe le fe enyi megbe la, Rawlings do le zia dzi.


text:
Hadzidzi ɖe Israel si le abe waingble ene la ŋu (2-13)
27 Gbe ma gbe la, Yehowa atsɔ efe yi gã titri sesẽ la+Atrɔ ɖe Leviatan,* da si le yiyim mii,Leviatan, da si le yiyim gɔdɔgɔdɔ̃ la ŋu,Eye wòawu fumelã klitsu si le atsiafu me la.2 Gbe ma gbe la, midzi ha nɛ be:*“Waingble si fe wain tsɔa fu!+3 Nye, Yehowa, mele eŋu dzɔm.+Medea tsii ɣesiaɣi.+Medzɔa eŋu zã kple keli,Ale be ame aɖeke nagagblẽ edome o.+4 Dzi megale kuyem o.+Ame kae atsɔ ŋù kple gbe akpem le aʋa la me?Matu afɔ wo dzi ahatɔ dzo wo katã zi ɖeka.5 Negbe ɖeko wòatrɔ ɖe nye mɔ́ sesẽ la ŋu.Ne wòawɔ ŋutifafa kplim;Ŋutifafa ko wòawɔ kplim hafi.”6 Le ŋkeke siwo gbɔna me la, Yakob ato ke,Israel adze ahafo se,+Eye wofe kutsetsewo ayɔ anyigba la dzi fũu.+7 Ðe woafoe abe ale si wofo efolawo enea?Alo ɖe woawui abe ale si wowu efe amewo enea?8 Ne èle enyam ɖa la, àtsɔ ŋɔdziɣli awɔ avu kplii.Atsɔ efe ya sesẽ la akplɔe ɖa le gbe si gbe ɣedzefeya fo.+9 Eya ta alea ko woawɔ hafi alé avu ɖe Yakob fe vodada ta,+Eye ne eɖe efe nu vɔ̃ ɖa la, kutsetse si ado tso emee nye esi:Agbã vɔsamlekpui la fe kpewo katãAbe akalokpe siwo wotu la ene,Eye womagblẽ Aserawo* kple nu siwo dzi wodoa dzudzɔ ɖo la fe ɖeke ɖi o.+10 Elabena du sesẽ la aɖi gbɔlo;Woaɖe asi le lãnyifewo ŋu, eye woagblẽ wo ɖi abe gbegbe ene.+Nyivi aɖu gbe le afi ma, eye afi mae wòatsyɔ akɔ ɖo;Eye wòaɖu efe atilɔwo keŋkeŋ.+11 Ne efe alɔawo fu la,Nyɔnuwo ava ŋe woAtsɔ wo ado dzoe.Elabena dukɔ masenugɔmee wònye.+Esia tae wo Wɔla makpɔ nublanui na wo o,Eye Ame si mè wo la mave wo nu o.+12 Gbe ma gbe la, Yehowa afo kutsetseawo woadudu tso Tɔsisi* la nu va se ɖe Egipte-tɔʋu la nu,+ eye woafɔ mi ɖekaɖeka, mi Israel-viwo.+13 Gbe ma gbe la, woaku lãdzo gã aɖe,+ eye ame siwo le tsɔtsrɔ̃m le Asiria-nyigba+ dzi kple ame siwo kaka ɖe Egipte-nyigba+ dzi la ava de ta agu na Yehowa le to kɔkɔe la dzi le Yerusalem.+


text:
Ame Akpe Geɖe Va Le Yehowa Subɔm
“Nye Xɔname Atso Yehowa Gbɔ”
Ame Akpe Geɖe Va Le Yehowa Subɔm
BIBLIA me nyagblɔɖi siwo ku ɖe míafe ŋkekea ŋu la gblɔe be amewo atso dukɔwo katã me afo zi ɖe Yehowa fe tadedeagu si woado ɖe dzi la ŋu. Le kpɔɖeŋu me, Yehowa Mawu gblɔ to nyagblɔɖila Xagai dzi be: “Maʋuʋu dukɔwo katã, eye woahe dukɔwo katã fe nu vevitɔ vɛ, eye matsɔ ŋutikɔkɔe ayɔ xɔ sia taŋ.” (Xagai 2:7) Yesaya kple Mixa siaa gblɔe ɖi be le míafe ɣeyiɣia me—si nye “le ŋkeke mlɔeawo me”—la, dukɔwo kple amewo ava asubɔ Yehowa le mɔ si dzea eŋu nu.—Yesaya 2:2-4; Mixa 4:1-4.
Ðe nyagblɔɖi siawo le eme vam ŋutɔŋutɔ egbea? Mina nudzɔdzɔawo ŋutɔ nagblɔe na mí. Le fe ewo siwo va yi ɖeɖe me la, ame yeye siwo wu 3,110,000 ye tsɔ wo ɖokui ɖe adzɔgbe na Yehowa le dukɔ siwo wu 230 me. Le nyatefe me la, fe ewo siwo va yi mee Yehowa Ðasefo siwo le subɔsubɔm le xexeame katã fifia la dometɔ 6 le wo ame 10 ɖesiaɖe dome, xɔ nyɔnyrɔ. Le fe 2004 me la, subɔla adzɔgbeɖela yeye aɖe va kpena ɖe Kristo-hamea ŋu miniti eve ɖesiaɖe le mama dedie nu! *
Abe alesi wònɔ le fe alafa gbãtɔ me ene la, ‘ame gbogbo aɖewo va zu xɔsetɔwo hetrɔ ɖe Afetɔ la ŋu’ egbea. Togbɔ be menye Mawu fe amewo fe agbɔsɔsɔ ye nye kpeɖodzi be ele wo yram o hã la, eɖenɛ fiana be “[Yehowa] fe asi li” kpli wo. (Dɔwɔwɔwo 11:21) Nukae na ame miliɔn geɖe va le Yehowa subɔm? Eye dɔ kae ŋgɔyiyi sia wɔna ɖe wò ŋutɔ dziwò?
Dzianukwaretɔwo Le Vavam
Yesu gblɔe tẽ be: “Ame aɖeke mate ŋu ava gbɔnye o, ne menye Fofo, si dɔm ɖa lae hee vɛ o.” (Yohanes 6:44) Eyata, Yehowae le amesiwo ‘fe nɔnɔme sɔ na agbe mavɔ kpɔkpɔ’ la hem vɛ. (Dɔwɔwɔwo 13:48) Mawu fe gbɔgbɔa ate ŋu akpe ɖe amewo ŋu woatsɔ ɖe le mawusubɔsubɔnyawo me. (Mateo 5:3) Dzitsinya fe fuɖename, mɔkpɔkpɔ didi, alo xaxa sesẽ aɖe ate ŋu ana ame aɖewo nadi Mawu, si awɔe be woava srɔ̃ nu tso tameɖoɖo si le esi na amefomea ŋu.—Marko 7:26-30; Luka 19:2-10.
Nusita ame aɖewo va le Yehowa subɔm ɖoe nye be Biblia fiafiadɔ fe ɖoɖo si le Kristo-hamea me la kpe ɖe wo ŋu wova kpɔ ŋuɖoɖo na biabia siwo nɔ fu ɖem na wo.
Nyabiase aɖe nɔ fu ɖem na Davide, si nye atikevɔ̃ɖi dzrala le Italy. Ebiana be: “Ne Mawu aɖe li ɖe, ke nukatae amewo yi edzi le fu kpem le madzɔmadzɔnyenye ta?” Mawusubɔsubɔnyawo medzɔa dzi nɛ ale o, eyata ebiana nya sia zi geɖe tsɔ tɔa gbe amewo, elabena esusuna be ame aɖeke mate ŋu aɖo eŋu o. Egblɔ be: “Nyemebui be makpɔ ŋuɖoɖo si me susu le si me akɔ nam le nya sia ŋu o. Gake Ðasefo si ɖo dze kplim la gbɔ dzi ɖi nam blewu hexlẽ Biblia fe tefe aɖewo tsɔ ɖo kpe nya siwo wògblɔ dzi. Dzeɖoɖo ma wɔ dɔ ɖe dzinye ŋutɔ.” Egbea, Davide va trɔ asi le efe agbenɔnɔ ŋu, eye wòle Yehowa subɔm.
Esi ame geɖe ɖo xaxa me la, wova kpɔe be Biblia koe ate ŋu afa akɔ na yewo ŋutɔŋutɔ. Le Greece la, ŋutsuvi fe adre vi aɖe ge tso wofe sukuxɔ tame heku. Ɣleti aɖewo megbe la, Ðasefo eve do go nɔa, eye wofo nu tso tsitretsitsi mɔkpɔkpɔa ŋu tsɔ nɔ akɔ fam nɛ. (Yohanes 5:28, 29) Tete nyɔnua wó avi. Nɔvinyɔnuawo biae be: “Ne èdi be yeanya nu geɖe wu tso Biblia ŋua, ekema ɣekaɣie míate ŋu ava asrã wò akpɔ?” Eɖo eŋu be: “Fifi laa.” Nyɔnua kplɔ wo yi efeme, eye wodze Biblia sɔsrɔ̃ gɔme. Nyɔnua fe fomea katã le Yehowa subɔm fifia.
Èle Gome Kpɔm le Emea?
Nusiwo le dzɔdzɔm le xexeame ŋutɔŋutɔ fe kpɔɖeŋu aɖewo koe nutefekpɔkpɔ siawo nye. Yehowa le tadeagula vavãwo fe ameha gã aɖe nu fom fu tso xexeame godoo hele hehe nam wo. Mɔkpɔkpɔ dodzidzɔname aɖe le xexeame katã fe nɔviwo fe habɔbɔ sia si: eyae nye be woatsi agbe le nuɖoanyi vɔ̃ɖi sia fe nuwuwu si gogo ŋutɔ la me, ahanɔ agbe le xexe yeye dzɔdzɔe aɖe me.—Petro II, 3:13.
Yehowa fe yayra wɔe be amewo nu fofofu dɔ sia si tɔgbe womewɔ kpɔ o la le ŋgɔ yim tẽ ɖo ta efe nuwuwu. (Yesaya 55:10, 11; Mateo 24:3, 14) Èle gome kpɔm veviedodotɔe le Fiaɖufegbefãɖeɖedɔ sia mea? Ne èle gome kpɔm le eme la, ekema àte ŋu aka ɖe edzi be Mawu anɔ megbe na wò eye wò hã àte ŋu agblɔ hakpala la fe nya siawo, be: “Nye xɔname atso Yehowa gbɔ.”—Psalmo 121:2.
[Etenuŋɔŋlɔ]
^ mm. 4 Kpɔ 2005 Calendar of Jehovah’s Witnesses [Calendrier des Témoins de Jéhovah 2005] September/October.
[Nya si ɖe dzesi si le axa 9]
“Ame aɖeke mate ŋu ava gbɔnye o, ne menye Fofo, si dɔm ɖa lae hee vɛ o.”—YOHANES 6:44
[Aɖaka si le axa 8]
AMEKAE NA DZIDZIÐEDZI SIA LE VAVAM?
“Ne Yehowa metu xɔ o la, dzodzroe etulawo le agbagba dzem le eŋu.”—Psalmo 127:1.
“Mawue nana wotsina nyuie. Eyata amesi do nu la, menye naneke o, eye amesi de tsii hã, menye naneke o, ke Mawu, si na tsitsi lae boŋ.”—Korintotɔwo I, 3:6, 7.


text: 49 Mi fukpowo, miɖo tom,Eye mi dukɔ siwo le didife ʋĩi, milé to ɖe ŋunye.+Yehowa yɔm hafi wodzim.*+Eyɔ nye ŋkɔ tso esime menɔ danye fe dɔ me ke.2 Ewɔ nye nu abe yi ɖaɖɛ ene;Eɣlam ɖe efe asi fe vɔvɔli te.+Etsɔm wɔ aŋutrɔ ɖaɖɛ;Eɣlam ɖe efe daku me.3 Egblɔ nam be: “Oo Israel, nye subɔla nènye,+Wò ame si dzi mato aɖe nye atsyɔ̃ afia.”+4 Ke megblɔ be: “Meku kutri dzodzro.Megblẽ nye ŋusẽ ɖe yame dzodzro.Ke hã vavãe, Yehowa si mee nye nyawo le,*Eye nye fetu le nye Mawu gbɔ.”+5 Azɔ Yehowa, Ame si mèm tso dɔ me menye efe subɔla laGblɔ nam be makplɔ Yakob agbɔe na ye,Ne Israel nafo fu ɖe ye gbɔ.+Bubu anɔ ŋunye le Yehowa ŋkume,Eye nye Mawu azu nye ŋusẽ.6 Eye wògblɔ be: “Menye nu tsɛ wònye be nànye nye subɔla,Afɔ Yakob fe toawo ɖe tsitrenu,Eye nàkplɔ Israel fe ame siwo ta wokpɔ la agbɔe o.Metsɔ wò na be nànye dukɔwo fe kekeli hã,+Ale be nye xɔname nade anyigba fe mlɔenu ke.”+7 Ale Yehowa, Ame si gbugbɔ Israel fle, efe Kɔkɔetɔ+ la, gblɔ na ame si* wodo vloe,+ ame si dukɔ la nyɔŋui, ame si nye dziɖulawo fe subɔvie nye esi:“Fiawo akpɔe, eye woatso ɖe tsitrenu,Amegãwo abɔbɔLe Yehowa, Ame si nye nutefewɔla,+Israel Ƒe Kɔkɔetɔ si tia wò la ta.”+8 Ale Yehowa gblɔe nye esi:“Metɔ na wò le amenuveɣi,+Eye mekpe ɖe ŋuwò le xɔxɔgbe;+Mekpɔ tawò, ne matsɔ wò ana nànye nubabla na dukɔ la,+Ne nàgaɖo anyigba la te,Ne nàna domenyinu siwo zu gbegbe la nagasu wo si,+9 Ne nàgblɔ na gamenɔlawo be, ‘Mido go!’+Eye na ame siwo le viviti me be,+ ‘Miva gota!’Woaɖu gbe le mɔ to,Eye wofe gbeɖufe anɔ tofewo* katã.10 Dɔ kple tsikɔ mawu wo o,+Eye dzoxɔxɔ alo ɣe maɖu wo o.+Elabena ame si kpɔ nublanui na wo la akplɔ wo,+Eye wòakplɔ wo ato tsidzɔfewo.+11 Mana nye towo katã nazu mɔ,Eye nye mɔ gãwo akɔ dzi.+12 Kpɔ ɖa, ame siawo atso didife ava,+Eye ɖewo atso dziehe kple ɣetoɖofe ava,Eye bubuwo hã atso Sinim-nyigba dzi.”+13 Mi dzifowo, migli kple dzidzɔ, anyigba, tso aseye.+Towo netso aseye ahagli kple dzidzɔ.+Elabena Yehowa fa akɔ na efe dukɔ la,+Eye wòkpɔ nublanui na efe ame siwo le fu kpem.+14 Ke Zion le gbɔgblɔm be:“Yehowa gblẽm ɖi,+ eye Yehowa ŋlɔm be.”+15 Ðe nyɔnu aŋlɔ efe vidzĩ be,Alo wòagbe nublanuikpɔkpɔ na efe dɔmevia?Ne nyɔnu siawo aŋlɔ be hã la, nye ya nyemaŋlɔ wò be gbeɖe o.+16 Kpɔ ɖa! Meŋlɔ wò ɖe nye asi me.Wò gliwo le ŋkunyeme ɖaa.17 Viwòwo ɖe abla va.Ame siwo gbã wò hegblẽ dowòme la adzo le gbɔwò.18 Fɔ mo dzi nàtsa ŋku godoo eye nàkpɔ nu.Wo katã wole fu fom ɖekae.+Wogbɔna gbɔwò.Yehowa be: “Zi ale si mele agbe la,Àdo wo katã abe atsyɔ̃ɖonu ene,Eye àdo wo abe ale si ŋugbetɔ doa nui ene.19 Togbɔ be nɔwòfewo zu afedo kple gbegbe, eye wò anyigba gblẽ hã la,+Azɔ la, anɔ sue akpa na ame siwo le afi ma,+Eye miwòlawo+ anɔ adzɔge ʋĩi.+20 Vi siwo wodzi le viwòwo fe ku megbe la agblɔ nàse be:‘Tefe sia xaxa nam akpa.Di tefe nam manɔ.’+21 Eye àgblɔ le wò dzi me be:‘Esi wònye nyɔnu si fe viwo ku menye, eye metsi ko,Woɖe aboyom, eye mezu gamenɔla ɖe,Ke ame kae dzi vi siawo nam?Ame kae nyi ame siawo?+Kpɔ ɖa! Nye ɖeka ko wogblẽ ɖi,+Ke afi kae ame siawo tso?’”+22 Ale Afetɔ Dziɖulagã Yehowa gblɔe nye esi:“Kpɔ ɖa! Mado nye asi ɖe dzi na dukɔwo,Eye mado nye dzesiti ɖe dzi na dukɔwo.+Woakɔ viwòŋutsuwo ɖe abɔ dome* avɛ,Eye woakɔ viwònyɔnuwo ɖe abɔta avɛ.+23 Fiawo anye viwòwo dzi kpɔlawo,+Eye wofe fianyɔnuwo ana no wo na wò.Woabɔbɔ atsyɔ mo anyi ɖe ŋkuwòme,+Eye woaɖuɖɔ ke le wò afɔ ŋu,+Ne nàdze sii be, nyee nye Yehowa,Eye be nyemana ŋu nakpe ame siwo le mɔ kpɔm nam la o.”+24 Ðe woate ŋu axɔ ame siwo wolé la le kalẽtɔ sia,Alo ɖe woate ŋu axɔ na ame siwo ŋutasẽla ɖe aboyoe laa?25 Gake ale Yehowa gblɔe nye esi:“Woakplɔ ame siwo kalẽtɔ ɖe aboyoe la adzoe,+Eye woaxɔ na ame siwo ŋutasẽla lé la.+Mawɔ avu kple ame si le avu wɔm kpli wò,+Eye maxɔ na viwòwo.26 Mana ame siwo sẽa ŋuta le ŋuwò la naɖu woawo ŋutɔwo fe lã,Eye woano woawo ŋutɔwo fe ʋu amu abe wain yeye ene.Eye amewo* katã anyae be, nyee nye Yehowa,+Wò Xɔnametɔ,+ kple Ame si gbugbɔ wò fle,+Yakob Ƒe Ŋusẽtɔ la.”+


text: 12 “Ɣemaɣi la, Mikael,*+ amegã+ si do le mia deviwo ta la atso. Xaxaɣi si tɔgbi meva kpɔ tso esime dukɔwo li va se ɖe ɣemaɣi o la ava. Woaxɔ na wò dukɔ ɣemaɣi,+ woaxɔ na ame sia ame si fe ŋkɔ woŋlɔ ɖe agbalẽ la me.+2 Ame siwo le alɔ̃ dɔm le anyigba tume la dometɔ geɖewo anyɔ, ɖewo na agbe mavɔ, eye bubuwo na vlododo kple ŋunyɔ mavɔ.3 “Ame siwo si gɔmesese deto le la aklẽ abe dziŋgɔli fe keklẽ ene, eye ame siwo kplɔa ame geɖewo vaa dzɔdzɔenyenyemɔ dzi la aklẽ abe ɣletiviwo ene, ɖaa tegbee.4 “Ke wò, Daniel, ɣla nya siawo, eye nàtre agbalẽ la nu va se ɖe nuwuɣi la.+ Ame geɖewo atsa,* eye sidzedze vavãtɔ adzi ɖe edzi.”+5 Eye nye, Daniel mekpɔ ame eve bubu le tsitre ɖi, ɖeka le tɔsisi la fe go si me, eye evelia le tɔsisi la fe go kemɛ.+6 Eye wo dometɔ ɖeka bia ŋutsu si do aklalawu,+ si le tɔsisi la tame be: “Ɣeyiɣi didi kae wòaxɔ hafi nu wɔnuku siawo me vava nawu nu?”7 Eye mesee ŋutsu si do aklalawu, si le tɔsisi la tame do efe ɖusi kple miasi ɖe dzifo hetà Ame si le agbe tegbee la be:+ “Anye ɣeyiɣi kple ɣeyiɣiwo kpakple ɣeyiɣi afã.* Ne wokaka dukɔ kɔkɔe la fe ŋusẽ vɔ ko la,+ nu siawo katã awu enu.”8 Mesee, ke nyemese egɔme o;+ eya ta megblɔ be: “Oo, nye afetɔ, alekee nu siawo ava wu enui?”9 Eye wògblɔ be: “Daniel, heyi, elabena nya siawo anɔ ɣaɣla, eye wotre wo nu va se ɖe nuwuɣi la.+10 Ame geɖewo akɔ wo ɖokuiwo ŋu, woafu ɣie, eye woadza wo ŋu.+ Ame vɔ̃ɖiwo awɔ nu vɔ̃ɖi, eye ame vɔ̃ɖi aɖeke mase egɔme o; ke ame siwo si gɔmesese deto le la ase egɔme.+11 “Eye tso esime wotsi gbe sia gbe vɔsa la nu,+ eye woɖo ŋunyɔnu si ahe afedozuzu vɛ anyi la,+ le ŋkeke akpe ɖeka alafa eve blaasieke.12 “Dzidzɔtɔe nye ame si lala* va se ɖe ŋkeke akpe ɖeka alafa etɔ̃ blaetɔ̃ vɔ atɔ̃ la fe nuwuwu!13 “Ke wò la, heyi va se ɖe nuwuwu. Àgbɔ ɖe eme, ke àfɔ le ŋkekeawo fe nuwuwu axɔ wò gome.”*+


text:
Viɖekpɔkpɔ Tso Yehowa Ƒe Amenuveve Me
Viɖekpɔkpɔ Tso Yehowa Ƒe Amenuveve Me
‘Amekae nye nunyala? Eyae alé ŋku ɖe Yehowa fe amenuveve ŋu!’—PSALMO 107:43.
1. Ɣekaɣie wozã nya “amenuveve” zi gbãtɔ le Biblia me, eye nyabiabia kawo mee míadzro ku ɖe nɔnɔme sia ŋu?
ANƆ fe 4,000 enye esia la, Abraham tɔgãyɔvi Lot gblɔ tso Yehowa ŋu be: ‘Eɖe wò amenuveve fia.’ (Mose I, 19:19) Esiae nye zi gbãtɔ si nya “amenuveve” dze le Biblia me. Yakob, Naomi, Dawid, kple Mawu-subɔla bubuwo hã fo nu tso Yehowa fe nɔnɔme sia ŋu. (Mose I, 32:11; Rut 1:8; Samuel II, 2:6) Le nyatefe me, nya “amenuveve” kple “amenuvevewo” dze le New World Translation of the Holy Scriptures me ade zi gbɔ zi 250 sɔŋ. Gake nukae nye Yehowa fe amenuveve? Amekawo nue wòve le blema? Eye aleke míeɖea vi tso eme egbea?
2. Nukatae Hebrigbe me nya si gɔme woɖe be “amenuveve” me ɖeɖe sesẽ, eye aleke woate ŋu aɖe egɔme wòasɔe?
2 Le Ŋɔŋlɔawo me la, “amenuveve” nye Hebrigbe me nya si fe gɔmesese de to ale gbegbe be le gbegbɔgblɔ akpa gãtɔ me la, womete ŋu zãa nya ɖeka aɖe tsɔ ɖea egɔme pɛpɛpɛ o. Eyata egɔme ɖeɖe be “lɔlɔ̃,” “nublanuikpɔkpɔ,” kple “nutefewɔwɔ,” mete ŋu ɖea gɔmesese blibo si le eŋu keŋkeŋ fiana o. Gake agbalẽ si nye Theological Wordbook of the Old Testament gblɔ be egɔmeɖeɖe be, “amenuveve” si ŋu gɔmesese le wu la “de sɔsɔ ge kple gɔmesese blibo si le nyaa ŋu.” New World Translation of the Holy Scriptures—With References zã “nutefewɔwɔ fe lɔlɔ̃” wònye Hebrigbe me nya si gɔme woɖe be “amenuveve” fe gɔmeɖeɖe bubu wòsɔ.—Mose II, 15:13; Psalmo 5:8; NW fe etenuŋɔŋlɔ.
Eto Vovo na Lɔlɔ̃ Kple Nutefewɔwɔ
3. Aleke amenuveve to vovo na lɔlɔ̃e?
3 Amenuveve, alo nutefewɔwɔ fe lɔlɔ̃, do fome kplikplikpli kple nɔnɔme siwo nye lɔlɔ̃ kple nutefewɔwɔ. Ke hã eto vovo na wo le mɔ vevi aɖewo nu. De ŋugble le alesi amenuveve kple lɔlɔ̃ to vovoe ŋu kpɔ. Woate ŋu azã lɔlɔ̃ na nuwo kple nukpɔsusuwo. Biblia fo nu tso ‘wein lɔlɔ̃’ kple ‘nunya lɔlɔ̃’ ŋu. (Lododowo 21:17; 29:3) Gake amewoe wozãa amenuveve na ke menye na nukpɔsusuwo alo nusiwo me agbe mele o. Le kpɔɖeŋu me, esi Mose II, 20:6 gblɔ be Yehowa ‘vea ame akpe nanewo nu’ la, amewo ŋu nya gblɔm wòle.
4. Aleke amenuveve to vovo na nutefewɔwɔe?
4 Hebrigbe me nya si gɔme woɖe be “amenuveve” fe gɔmesese yi ŋgɔ wu nya “nutefewɔwɔ.” Le gbegbɔgblɔ aɖewo me la, wozãa “nutefewɔwɔ” na nɔnɔme si wòle be wòanɔ ametevi si ɖe amesi te wòle la ŋu. Gake numekula aɖe gblɔ be, le Biblia gome la, amenuveve “kuna ɖe fomedodo ma fe gɔmesese bubu kura boŋ ŋu: ŋusẽtɔ lae wɔa nutefe na amesi bɔbɔ ɖe anyi alo amesi nu hiã alo hiã ame bubu fe kpekpeɖeŋu.” Eyatae Fia Dawid te ŋu ɖe kuku na Yehowa be: “Na wò ŋku me naklẽ ɖe wò dɔla dzi, eye natsɔ wò amenuveve axɔ nam!” (Psalmo 31:17) Dawid bia Yehowa, si nye ŋusẽtɔ be wòaɖe amenuveve, alo nutefewɔwɔ fe lɔlɔ̃ afia ye, amesi ɖo xaxa me. Esi amesi ɖo xaxa me mekpɔ ŋusẽ aɖeke ɖe ŋusẽtɔa dzi o ta la, amenuveve si woɖena fiana le nɔnɔme ma tɔgbe me nyea lɔlɔ̃nu faa nuwɔna ke menyea dzizizi o.
5. (a) Nukawoe ɖe dzesi le Mawu fe amenuveve ŋu siwo dze le efe Nya la me? (b) Yehowa fe amenuveve ɖeɖe fia kawo mee míadzro?
5 Hakpala la bia be: ‘Amekae nye nunyala? Eyae alé ŋku ɖe Yehowa fe amenuveve ŋu.’ (Psalmo 107:43) Yehowa fe amenuveve te ŋu naa wokpɔa ɖeɖe kple ametakpɔkpɔ. (Psalmo 6:5; 119:88, 159) Enye ametakpɔkpɔ kple nu vevi si naa wokpɔa gbɔɖeme tso xaxawo me. (Psalmo 31:17, 22; 40:12; 143:12) Nɔnɔme siae na wònɔa bɔbɔe be woaɖe ame tso nuvɔ̃ me. (Psalmo 25:7) Ŋɔŋlɔawo ŋuti nuŋlɔɖi aɖewo me dzodzro kple dzesidede Biblia me kpukpui aɖewo ana míakpɔe be Yehowa ɖea amenuveve fiana to (1) nuwɔna vevi aɖewo me eye (2) esubɔla wɔnutefe kpɔnɛ dzea sii.
Ðeɖekpɔkpɔ—Amenuveve Ðeɖe Fia Wònye
6, 7. (a) Aleke Yehowa ɖe efe amenuveve fia le Lot gome? (b) Ɣekaɣie Lot fo nu tso Yehowa fe amenuveve ŋu?
6 Ðewohĩ Ŋɔŋlɔawo me nuŋlɔɖi aɖewo siwo me nɔnɔme sia dze le me dzodzroe nye Mose I, 14:1-16 be futɔwo fe asrafowo va ɖe aboyo Lot, si nye Abraham tɔgãyɔvi. Gake Abraham ɖe Lot. Lot fe agbe gaɖo afɔku me esime Yehowa ɖoe be yeatsrɔ̃ Sodom, dugã vɔ̃ɖi si me Lot kple efe fomea nɔ.—Mose I, 18:20-22; 19:12, 13.mɔ nyuitɔ si dzi míato anya alesi Yehowa fe amenuveve de toe. Míekpɔe le
7 Hafi Sodom natsrɔ̃ la, Yehowa fe dɔlawo kplɔ Lot fe fomea do goe tso dugã la me. Ɣemaɣie Lot gblɔ be: “Ève wò dɔla nu xoxo, eye wò amenuveve, si nètsɔ ve nunye be, megale agbe la, esɔ gbɔ.” (Mose I, 19:16, 19) Lot to nya siawo me lɔ̃ ɖe edzi be Yehowa ve ye nu etɔxɛ esime wòɖe ye. Le nya sia me la, Mawu ɖe efe amenuveve fia to ameɖeɖe kple ametakpɔkpɔ me.—Petro II, 2:7.
Yehowa fe Amenuveve Kple Efe Mɔfiafia
8, 9. (a) Dɔ kae wode Abraham fe subɔvia si? (b) Nukatae subɔvia do gbe ɖa bia Mawu fe amenuveve, eye nukae dzɔ esime wònɔ gbea dom ɖa?
8 Le Mose fe Agbalẽ Gbãtɔ ta 24 me la, míexlẽ nu tso Mawu fe amenuveve alo nutefewɔwɔ fe lɔlɔ̃ ɖeɖe fia bubu ŋu. Nuŋlɔɖia gblɔ be Abraham dɔ efe subɔvi be wòayi Abraham fe fometɔwo de aɖadi srɔ̃ na ye vi Isak. (Kpukpui 2-4) Dɔdasia sesẽ, gake woka ɖe edzi na subɔvia be Yehowa fe dɔla afia mɔe. (Kpukpui 7) Mlɔeba la subɔvia ɖo vudo aɖe si le “Naxor fe du la” xa (anye Xaran alo afisi te ɖe eŋu) le ɣeyiɣi si me nyɔnuwo gbɔna tsi du ge tututu me. (Kpukpui 10, 11) Esi wòkpɔ nyɔnuawo nɔ egogom la, enyae be ɣeyiɣi vevi aɖe si ku ɖe yefe dɔdasia ŋu ɖo vɔ. Gake aleke wòawɔ ade dzesi nyɔnu si dze?
9 Esi Abraham fe subɔvia nyae be yehiã Mawu fe kpekpeɖeŋu ta la, edo gbe ɖa be: “Yehowa, nye afetɔ Abraham fe Mawu! Meɖe kuku, na wòadze edzi nam egbea, eye nave nye afetɔ Abraham nu!” (Kpukpui 12) Aleke Yehowa aɖe efe amenuveve afiae? Subɔvia bia dzesi gobii aɖe si wòatsɔ ade dzesi ɖetugbui si Mawu tia la. (Kpukpui 13, 14) Nyɔnu ɖeka aɖe wɔ nusi tututu wòbia Yehowa. Nukutɔe la, ɖeko wònɔ abe ɖe nyɔnua se gbedodoɖaa ene! (Kpukpui 15-20) Ewɔ nuku na subɔvia ale gbegbe be ɖeko wònɔ “ekpɔm dũ.” Ke hã ele be woaɖo kpe nya vevi aɖewo dzi. Ðe nyɔnu dzetugbe sia nye Abraham fe fometɔa? Eye ɖe meɖe srɔ̃ haɖe oa? Eyata subɔvia ‘zi kpi ne yeadze sii be, ɖe Yehowa na yefe mɔzɔzɔa dze dzi loo, alo medze edzi o.’—Kpukpui 16, 21.
10. Nukatae Abraham fe subɔvia fo nya ta be Yehowa ve yefe afetɔ nu?
10 Ema megbe kpui la, ɖetugbia ɖe eɖokui nu be “Betuel, Milka vi, si wòdzi na Naxor la vinyɔnu menye.” (Mose I, 11: 26; 24:24) Ɣemaɣi tututue subɔvia kpɔe dze sii be Yehowa ɖo yefe gbedodoɖaa ŋu. Efe nu ku ale gbegbe wòdze klo gblɔ be: “Woakafu Yehowa, nye afetɔ Abraham fe Mawu, amesi meŋlɔ nye afetɔ be le enuveve kple nutefewɔwɔ nɛ me o la. Elabena Yehowa fia mɔm, eye wòkplɔm va nye afetɔ nɔviwo gbɔe.” (Kpukpui 27) Mawu ɖe amenuveve fia subɔvia fe afetɔ Abraham, to mɔfiafiae me.
Mawu fe Amenuveve Naa Gbɔɖeme Kple Ametakpɔkpɔ
11, 12. (a) Dodokpɔ kawo mee Yosef kpɔ Yehowa fe amenuveve tefe le? (b) Aleke Mawu ve Yosef nui?
11 Azɔ mina míade ŋugble le Mose fe Agbalẽ Gbãtɔ ta 39 ŋu. Efo nu tso Abraham fe tɔgbuitɔgbuiyɔvi Yosef, si wodzra ɖe kluvinyenye me le Egipte ŋu. Ke hã “Yehowa nɔ kple Yosef.” (Kpukpui 1, 2) Le nyatefe me, Yosef fe afetɔ Egiptetɔ Potifar gɔ̃ hã fo nya ta be Yehowa nɔ kple Yosef. (Kpukpui 3) Gake Yosef to dodokpɔ sesẽ aɖe me. Woka aʋatso ɖe esi be edi be yeadɔ kple Potifar srɔ̃ eye wodee gaxɔ me. (Kpukpui 7-20) ‘Gaxɔ me’ ye “womimi efe afɔ ɖe atiboli ŋu, eye wodee kunyowu me.”—Mose I, 40:15; Psalmo 105:18.
12 Nukae dzɔ le nɔnɔme sesẽ ma me? ‘Yehowa yi edzi nɔ kple Yosef, eye wòve enu.’ (Kpukpui 21a) Amenuvenuwɔna gobii aɖee wɔe be nudzɔdzɔ vovovo siwo kplɔ wo nɔewo ɖo la va dzɔ si na wova ɖe Yosef tso nuxaxa si me wònɔ la me. Yehowa na be ‘gaxɔdzikpɔla fe dzime kɔ ɖe Yosef ŋu.’ (Kpukpui 21b) Esia ta gaxɔdzikpɔla tsɔ Yosef ɖo ɖofe vevi aɖe. (Kpukpui 22) Eyome Yosef va do go ŋutsu si va gblɔ eŋu nya na Farao, si nye Egipte-fia. (Mose I, 40:1-4, 9-15; 41:9-14) Esia na fia la tsɔ Yosef ɖo nɔfe si kplɔ fia tɔ ɖo le Egipte, si na wòwɔ agbeɖeɖedɔ esi dɔ to le Egipte-nyigba dzi. (Mose I, 41:37-55) Yosef fe fukpekpea dze egɔme esime wòxɔ fe 17 eye wònɔ anyi wu fe 12 sɔŋ! (Mose I, 37:2, 4; 41:46) Gake le fukpekpe kple nuxaxa fe fe mawo katã me la, Yehowa Mawu ɖe efe amenuveve fia Yosef to etakpɔkpɔ tso afɔku vɔ̃ɖi me kple edzadzraɖo be wòava wɔ akpa vevi aɖe le Mawu fe tameɖoɖo me la me.
Mawu fe Amenuveve Nu Metsina Gbeɖe O
13. (a) Yehowa fe amenuveve ɖeɖe fia kawoe dze le Psalmo 136? (b) Nuka koŋ enye amenuveve?
13 Yehowa ɖe efe amenuveve fia Israel-dukɔ bliboa katã enuenu. Psalmo 136 gblɔ be efe amenuvevee na wokpɔ ɖeɖe (Kpukpui 10-15), mɔfiafia (Kpukpui 16), kple ametakpɔkpɔ. (Kpukpui 17-20) Mawu ɖe efe amenuveve fia ame ɖekaɖekawo hã. Amesi ɖea amenuveve fia ehavi amegbetɔ la wɔa esia tso dzime faa hena hiahiã tɔxɛ aɖe gbɔ kpɔkpɔ. Biblia fe numekugbalẽ aɖe gblɔ tso amenuveve ŋu be: “Enye nuwɔna si kpɔa agbe ta alo naa wòdzea edzi. Enye nuwɔwɔ atsɔ axɔ na amesi le nɔnɔme sesẽ aɖe me tom alo le fu kpem.” Agbalẽnyalagã aɖe ɖɔe be enye “lɔlɔ̃ si wotsɔ de dɔwɔwɔ me.”
14, 15. Nukatae míate ŋu aka ɖe edzi be Lot nye mawusubɔla si fe nu dze Mawu ŋu?
14 Mose fe Agbalẽ Gbãtɔ fe nuŋlɔɖi si me míedzro la ɖee fia be Yehowa megbea amenuveve ɖeɖe fia amesiwo lɔ̃e o. Lot, Abraham, kple Yosef nɔ agbe le ɣeyiɣi vovovowo me eye woto tetekpɔ vovovowo me. Wonye ame madeblibowo, gake wonye Yehowa subɔla siwo ŋu wòkpɔ ŋudzedze ɖo, eye wohiã Mawu fe kpekpeɖeŋu. Enyanya be mía Fofo lɔ̃ame si le dzifo ve amesiawo nu la faa akɔ na mí.
15 Lot wɔ nyametsotso manyomanyo aɖewo si kplɔe de xaxa me. (Mose I, 13:12, 13; 14:11, 12) Ke hã eɖe nɔnɔme nyoameŋuwo hã fia. Esime Mawu fe dɔla eve va ɖo Sodom la, Lot wɔ amedzro na wo. (Mose I, 19:1-3) Le xɔse me wòxlɔ̃ nu toyɔviwo le tsɔtsrɔ̃ si gbɔna ɖe Sodom dzi la ŋu. (Mose I, 19:14) Alesi Mawu bu Lot ŋu nya dze le Petro II, 2:7-9, afisi míexlẽ le be: “[Yehowa ɖe] Lot dzɔdzɔetɔ, si ŋu ame gblẽkuwo fe hadzedzegbenɔnɔ sẽ ŋuta le la, tso me; elabena esi ame dzɔdzɔe ma nɔ wo dome, eye wòkpɔ, eye wòse wofe dɔwɔwɔ, siwo mele sea nu o la, ewɔa fu efe luʋɔ dzɔdzɔe la gbesiagbe; ale Afetɔ la nya alesi wòaɖe mawumemewo atso tetekpɔwo me.” Nyatefee, Lot nye ame dzɔdzɔe, eye nya siawo fia be enye amesi sroa Mawu ɖa. Mawu ave mía nu abe eyama ene ne míenɔa ‘agbe dzadzɛ eye míesroa Mawu ɖa.’—Petro II, 3:11, 12.
16. Aleke Biblia fo nu nyui le Abraham kple Yosef ŋui?
Mose fe Agbalẽ Gbãtɔ ta 24 ɖe fomedodo kplikplikpli si nɔ Abraham kple Yehowa dome fia wòdze fã. Kpukpui gbãtɔ gblɔ be, “Yehowa yra Abraham le nuwo katã me.” Abraham fe subɔvi yɔ Yehowa be “nye afetɔ Abraham fe Mawu.” (Kpukpui 12, 27) Eye nusrɔ̃la Yakobo gblɔ be ‘wobu dzɔdzɔenyenye na’ Abraham ‘eye woyɔe be Yehowa xɔlɔ̃.’ (Yakobo 2:21-23) Alea tututue wònɔ le Yosef gome. Ƒomedodo kplikplikpli si nɔ Yehowa kple Yosef dome la dze kɔte le Mose fe Agbalẽ Gbãtɔ ta 39 bliboa katã me. (Kpukpui 2, 3, 21, 23) Gawu la, nusrɔ̃la Stefano gblɔ le Yosef ŋu be: ‘Mawu nɔ kplii.’— Dɔwɔwɔwo 7:9.16 Nuŋlɔɖi si le
17. Nukae míate ŋu asrɔ̃ tso Lot, Abraham, kple Yosef fe kpɔɖeŋuwo me?
17 Amesiwo nu Mawu ve siwo fe ŋutinya me míedzro la nye amesiwo nɔ kadodo nyui me kple Yehowa Mawu eye wowɔ efe tameɖoɖo dzi le mɔ vovovowo nu. Wodo go kplamatsedonu siwo dzi woa ŋutɔwo mate ŋu aɖu o. Lot fe agbe ta kpɔkpɔ, Abraham fe fomea fe dzidziɖedzi, kple Yosef fe wɔfe ta kpɔkpɔ nye nusiwo ɖo afɔku me. Yehowa koe ate ŋu akpɔ mawumeme siawo fe nuhiahiãwo gbɔ, eye nu ma tututue wòwɔ esi wòxɔ na wo to wo nu veve me. Ne Yehowa Mawu ave mía nu tegbee la, ele be fomedodo kplikplikpli nanɔ míawo hã kple eyama dome eye ele be míayi edzi awɔ efe lɔlɔ̃nu.—Ezra 7:28; Psalmo 18:51.
Wovea Mawu Subɔlawo Nu
18. Nukae mawunyakpukpui vovovowo ɖe fia le Yehowa fe amenuveve ŋu?
18 Yehowa fe amenuveve “yɔ anyigba dzi fũ,” eye aleke míedaa akpe ɖe Mawu fe nɔnɔme sia ta enye esi! (Psalmo 119:64) Míetsɔa dzi blibo xɔna ɖe hakpala fe haxe sia dzi be: “Woawo neda akpe na Yehowa le efe amenuveve kple efe nukunu, siwo wòwɔ na amegbetɔviwo la ta!” (Psalmo 107:8, 15, 21, 31) Míekpɔa dzidzɔ be Yehowa ɖea amenuveve fiana esubɔla siwo ŋu wòkpɔa ŋudzedze le—eɖanye ame ɖekaɖekawo alo fufofo o. Nyagblɔɖila Daniel ɖɔ Yehowa le gbedodoɖa me be enye “Mawu gã dziŋɔ, amesi dzraa nubabla kple amenuveve ɖo na amesiwo lɔ̃nɛ, eye woléa efe sewo me ɖe asi!” (Daniel 9:4) Fia Dawid do gbe ɖa be: “Gblẽ wò amenuveve ɖe amesiwo nya wò la dzi!” (Psalmo 36:11) Aleke míeda akpe enye esi be Yehowa vea esubɔlawo nu!— Fiawo I, 8:23; Kronika I, 17:13.
19. Nyabiabia kawo mee míadzro le nyati si kplɔe ɖo me?
19 Nyatefee, wove mía nu esi míenye Yehowa fe amewo ta! Tsɔ kpe ɖe viɖekpɔkpɔ tso lɔlɔ̃ si Mawu ɖena fiana amefomea katã ŋu la, míegakpɔa yayra tɔxɛwo tso mía Fofo si le dzifo fe amenuveve, alo nutefewɔwɔ fe lɔlɔ̃ me. (Yohanes 3:16) Vevietɔ le ɣeyiɣi sesẽwo me la, Yehowa fe nɔnɔme xɔasi sia ɖea vi na mí. (Psalmo 36:8) Gake aleke míate ŋu asrɔ̃ Yehowa Mawu fe amenuvevee? Ðe mí ame ɖekaɖekawo míele nɔnɔme vevi sia ɖem fiaa? Míadzro biabia siawo kple esiwo do fome kplii le nyati si kplɔe ɖo me.
Èɖo Ŋku Wo Dzia?
•Aleke Ŋɔŋlɔawo gaɖea “amenuveve” gɔmee?
•Aleke amenuveve to vovo na lɔlɔ̃ kple nutefewɔwɔe?
•Mɔ kawo nue Yehowa ve Lot, Abraham, kple Yosef nu le?
•Kakaɖedzi kae míate ŋu akpɔ tso alesi Yehowa ve amewo nu le blemae me?
[Biabiawo]
[Nɔnɔmetata si le axa 13]
Ènya alesi Mawu ve Lot nuia?
[Nɔnɔmetata siwo le axa 15]
Yehowa fia mɔ Abraham fe subɔvi le efe amenuveve ta
[Nɔnɔmetata siwo le axa 16]
Yehowa ve Yosef nu to etakpɔkpɔ me


text:
Èɖo Ŋku Wo Dzia?
Èɖo Ŋku Wo Dzia?
Èkpɔ ŋudzedze ɖe Gbetakpɔxɔ fe tata siwo do nyitsɔ laa la xexlẽ ŋua? Ke kpɔe ɖa be yeate ŋu aɖo biabia siwo gbɔna ŋu hã:
• Nukatae míate ŋu aka ɖe edzi be “dzifo yeye kple anyigba yeye” ŋuti nyagblɔɖi si le Yesaya 65:17-19 la lɔ nu geɖe ɖe eme wu Yudatɔwo fe tɔtrɔgbɔ tso kluvinyenye me ko?
Elabena esi apostolo Petro kple Yohanes nɔ nu ŋlɔm le fe alafa gbãtɔ M.Ŋ. me la, woŋlɔ nu tso emevava le etsɔme, si fe akpa aɖewo nye yayra siwo kpɔtɔ le ŋgɔ gbɔna, ŋu. (Petro II, 3:13; Nyaɖeɖefia 21:1-4)—4/15, axa 10-12.
• Nuka dzie woanya tu blema Hela xotutu si ku ɖe mawu-afã-amegbetɔ-afã sẽŋutawo ŋu la ɖo?
Anye nyatefe si wònye be mawudɔla aɖewo do amegbetɔ ŋutilã va nɔ ŋutasẽsegbe kple agbe gbegblẽ le anyigba dzi do ŋgɔ na Tsiɖɔɖɔ lae woanya ɖe ami ɖo hetro nenema. (Mose I, 6:1, 2)—4/15, axa 27.
• Afɔku kawo ŋue Kristotɔ bibiwo anɔ ŋudzɔ ɖo le srɔ̃kpefewo?
Ele vevie be woafo asa na aglotutu blibaa, si ate ŋu ado mo ɖa ne aha sesẽ bɔ wono fũ eye ɣe manyatalenuwo ɖuɖu ɖe hafofo bobobo dzi li. Ne womegblɔ be amesiame ate ŋu ava kplɔ̃a ɖofe o la, mele be amesiwo womekpe o la nayi o. Ele na ŋugbetɔsrɔ̃a be wòakpɔ egbɔ be Kristotɔ siwo dze anɔ anyi vaseɖe esime wɔnaa nawu enu le gafofo si sɔ me.—5/1, axa 19-22.
• Nukae viŋutsuvi siwo ŋu wofo nu le le Psalmo 128:3 be wole “abe amiti fẽwo ene” le ŋutsu fe kplɔ̃ ŋu la fia?
Zi geɖe la, amiti fẽwo tona ɖe amiti fe kpe ŋu. Ne atia ŋutɔ va tsi eye megate ŋu le ku tsem o la, ŋusẽ ɖoa yeye siwo dze fo xlãe la ŋu. Nenema ke dzilawo ate ŋu akpɔ dzidzɔ be vi tsekuwo le yewo si siwo le Yehowa subɔm aduadu kpli yewo.—5/15, axa 27.
• Viɖe kawoe ɖeviwo kpɔna tsoa fomegbenɔnɔ nyui me?
Enyea gɔmeɖokpe nyui na wo be nukpɔsusu nyui nanɔ wo si ɖe tanyenye ŋu, be woakpɔ ŋudzedze ɖe agbenɔnɔdzidzenu nyuiwo ŋu, eye fomedodo si me dzidzɔ le nɔa woa kple ame bubuwo dome. Nɔnɔme sia ate ŋu akpe ɖe wo ŋu hã be woadze xɔlɔ̃ Mawu.—6/1, axa 18.
• Nukae wowɔ le Ɣedzefe Ʋĩ dukɔ aɖe me be woatsɔ ade dzi fo na amewo woanya be Kristotɔwo katã nye nɔviwo?
Woxlɔ̃ nu hameawo katã be woagayɔ bubudeŋkɔwo na ame aɖewo o. Ke boŋ be woayɔ amewo katã sɔsɔe be nɔviwo.—6/15, axa 21, 22.
• Ðe Yehowa Ðasefowo xɔa atike si wotsɔ ʋumenu wɔea?
Míexɔe se be se si Biblia de be ‘míatsri ʋu’ la tsi tre ɖe ʋu ŋutɔŋutɔ alo emenu veviwo (ʋutsi, ʋumenugbagbevi dzĩwo, ʋumenugbagbevi ɣiwo, kple ʋumenugbagbevi gbabɛwo) dodo ŋu. (Dɔwɔwɔwo 15:28, 29) Le nu suesue siwo woɖena tsoa ʋumenugbagbevi veviawo me gome la, Kristotɔ ɖesiaɖe nɔa te ɖe nusi Biblia gblɔ kple eya kple Mawu dome fomedodo dzi wɔa eya ŋutɔ fe nyametsotso.—6/15, axa 29-31.
• Ðe woate ŋu akpɔ dzidzeme egbea nyatefea?
Ẽ. To Biblia dzi la, Yesu Kristo le mɔ fiam amewo yi tadedeagu dzadzɛtɔ kple dzidzeme si woɖɔ le Yesaya 32:18 gbɔe. Gakpe ɖe eŋu la, mɔkpɔkpɔ le amesiwo si dzidzeme sia le susum si be ŋutifafa mavɔ ava su wo si le anyigba dzi wòanye Psalmo 37:11, 29 fe emevava.—7/1, axa 7.
• Akpa kae George Young wɔ le egbe teokrasi ŋutinya me?
Tso fe 1917 me la, eɖee fia be yenye Fiaɖufe nyanyuia fe akaɖitsɔla le dukɔ geɖe me. Efe subɔsubɔdɔa kplɔe tsa le Canada bliboa katã, yi Carib-fukpowo dzi, Brazil kple dukɔ bubu siwo le Anyiehe Amerika, Titina Amerika, Spain, Portugal, afisi woyɔna tsã be Soviet Union, kple United States.—7/1, axa 22-7.
• Nuka fiam Korintotɔwo I, 15:29 le esi wògblɔ be ame aɖewo ‘na wonyrɔ wo le ame kukuwo nyenye ta’?
Nusi fiam wòle enye be ne wotsɔ gbɔgbɔ kɔkɔea si ami na Kristotɔwo la, wonyrɔa wo ɖe agbenɔnɔ si kplɔa ame yia ku me eye emegbe woava tsi tre ayi dzifogbenɔnɔ me la me.—7/15, axa 17.
• Nuka wɔmee apostolo Paulo nɔ le ɣeyiɣi si woyɔ be fe siwo me womese eŋkɔ o la me?
Anye be enɔ kpekpeɖeŋu nam wonɔ hamewo ɖom le Siria kple Kilikia alo nɔ ŋusẽ dom wo. Nɔnɔme sesẽ siwo woyɔ le Korintotɔwo II, 11:23-27 la anya dzɔ le ɣeyiɣi sia me, si fia be enɔ subɔsubɔdɔa dzi vevie.—7/15, axa 26, 27.
• Nukae akpe ɖe mía ŋu be míafe nudidiwo nagakɔkɔ wu mí o?
Ðo ŋku edzi be Yehowa nye nugɔmesenamela. Gbedodoɖa na eyama ate ŋu akpe ɖe mía ŋu be míafe tamebubu nada asɔ, eye wòɖenɛ fiana be míebɔbɔa mía ɖokui. Kpekpeɖeŋu bubue nye be míaɖo dze kple xɔlɔ̃ bibi aɖe axɔ nukpɔsusu bubuwo.—8/1, axa 29, 30.